HABE IKASBIL: Kerman mintzalagun bila. Kerman pirata\nKerman mintzalagun bila. Kerman pirata\nKermani sendagileak begi bat tapatu dio eta horrek espero ez zituen ondorioak izan ditu.\n- Pasatutako denbora adierazteko aurreko erabili behar da ez beste: *beste egunean / aurreko egunean.\n- *Ez duzu zertan egin behar bezalako egiturak gaizki daude. Horien ordez ez duzu zertan egin esan behar da.\nKERMAN: Aupa, Jon! Aspaldiko!!!\nJON: Aspaldiko partez, bai! Baina, zer gertatu zaizu begian? Ebakuntza egin dizute, ala?\nKERMAN: Ez ba... Beste astean lentillak jarri nituen. Eta ezkerrekoak urradura bat egin zidan begian.\nJON: Txarto jarriko zenuen, agian. Denbora gutxi eramango duzu lentillekin eta oraindik ez zara ohitu.\nKERMAN: Ez, ez dira berriak. Beste urtean hasi nintzen lentillak janzten. Baina gutxi erabiltzen ditut. Gauean irteteko eta...\nJON: Hara! Ulertzen dut... Parrandan ibili zinen orduan... Eta gero lotara, seguru lentillak jantzita joan zinela... Kar, kar...\nKERMAN: Ez, ez... Ez zen hori izan... Baina egia esan, beste asteburuan horixe bera gertatu zitzaidan, kar, kar...\nJON: Eta? Oso larria al da begian duzun urradura?\nKERMAN: Ez, beste egunean medikuarenera joan nintzen eta esan zidan txikikeria bat dela...\nJON: Beraz, aurki kenduko dizute partxea, ezta?\nKERMAN: Partxea kendu? Inola ere ez. Partxe hau ez dut inoiz kenduko!!!!\nKontuz ibili «beste egunean», «beste urtean» eta tankera horretako esaldiekin ez baitira egokiak euskaraz. Horien lekuan, «aurreko egunean» edota «lehengo urtean» esango dugu.\nJON: Ea, Kerman... Ez dakit ondo ulertu dudan...Esan duzu, INOIZ ez duzula kenduko partxea begitik?\nKERMAN: Aizu, Jon! Ez duzu zertan garrasika ibili behar! Belarria ondo daukat! Begia da gaizki daukadana! Eta bai, horixe esan dut, bai: ez dut partxea INOIZ kenduko.\nJON: Ea ba, ea ba... Esan nahi duzu, ORAINDIK ez duzula kenduko partxea... Beldurra ematen dizu zuri partxea kentzeak, ezta?\nKERMAN: Ez, ez... Ez dut zertan beldurra eduki behar! Ederki daukat begia dagoeneko! Baina partxea ez dut ez ORAIN, ez INOIZ kenduko.\nJON: Bai zera Kerman! Baina, medikuak, zer esan dizu? Zenbat egun eraman behar duzu partxea jantzita?\nKERMAN: Hamar egun.\nJON: Eta zenbat daramatzazu?\nKERMAN: Hogei! Baina, ez dut partxea zertan kendu! Ez dit batere molestatzen! Janzten jarraituko dut, eta kito!\nJON: Kerman mesedez! Erotu egin al gara? Zergatik ez duzu ditxosozko partxe hori kendu nahi?\nKERMAN: Bere albo-ondorioak deskubritu ditudalako!!!!!!!!!!!!!!!!\n«Ez duzu zertan garrasika ibili» edota «Ez dut partxea zertan kendu» esango dugu. «Ez duzu zertan garrasika ibili behar» eta «Ez dut partxea zertan kendu behar» esaldiak, berriz, baztertu egingo ditugu.\nJON: Kerman benetan, erotu zara ala? Zelan izango ditu partxe batek albo-ondorioak!\nKERMAN: Ez duzu zertan sinetsi! Baina honek baditu... Aurreko egunean konturatu nintzen...\nJON: Baina, zeintzuk dira albo-ondorio horiek?\nKERMAN: Ba... Konturatu naiz nire ezkerreko begia erabat ezkorra dela! Estalita daukadanetik, guztiz aldatu zait aldartea. Askoz ere alaiago bizi naiz orain. 180 graduko bira egin du nire bizitzak!\nJON: Ez dut ezer ulertzen...\nKERMAN: Ez duzu zertan ulertu! Ez da eta gauza zientifikoa!\nJON: Ba adibideren bat jarri beharko didazu... Bestela ez dizut hitz bat bera ere sinetsiko!\nKERMAN: Jon, ez duzu zertan haserretu! Adibide mordoa daukat! Kar, kar... Begira, lehengo astean nagusiak esan zidan soldata jaitsiko zidatela. Eta, niri bost! Partxea jarrita neukan! Kar, kar... Lehengo egunean, berriz, kotxea izorratu zidan Kirmenek! Eta ni lasai-lasai! Aurreko hilean gauza bera egin zidan, eta sutan jarri nintzen. Baina partxea jarrita neukanez... Kar, kar... Nire eskuineko begiak erakutsi dit ez daukadala gauza materialengatik zertan arduratu! Askoz ere lasaiago bizi naiz orain. Begira, langabezia gora! Eta babes sozialak behera... Eta ni baikor. Ez dugu zertan larritu! Hobetuko dira gauzak! Kar, kar...\nJON: Barkatuko didazu, baina ez dizut batere sinesten!\nKERMAN: Gezurtia naizela diozu? Kar, kar... Ba niri bost! Partxea! Partxea!\nPiratakerietan ibili zaigu gaurko saioan gure Kerman. Lehen zatian, gogorarazi dizuegu «beste astean» edota «beste urtean» ez direla egokiak euskaraz. Horien lekuan, «aurreko astean» edota «lehengo urtean» esango dugu.\nBestalde, «ez duzu zertan haserretu behar» edota «ez duzu zertan larritu behar» formak baztertu egingo ditugu. Horien ordez, nahikoa dugu «ez duzu zertan haserretu» eta «ez duzu zertan larritu» esatearekin. Hauxe gaurko ikasgaia lagunok, zuek badakizue, ezta? Honekin edo harekin, baina egin!\nEsan eta idatzi\nNumber of visits: 3501


Four Birds — Gaztelupeko Hotsak\nVous êtes ici : Accueil → Magasin → Four Birds\n"Four Birds". Jatorrizko hamaika konposizio zoragarri dira, hamabi konpasetako Blues zorrotzenetik nabarmen urruntzen gaituztenak, eta une oro presente egoteari utzi gabe, askoz ere lan helduago eta originalago batera eramaten gaituztenak, folk, country eta gainerako betiko musika ukituez eta zaporeez beterik, betiere lanean eta zirkuituan barrena urte asko daramatzan banda eskarmentudunaren ukitu pertsonalarekin, eskatutako kontzeptua ezin hobe ezagutzeaz gain, ezin egokiago erabiltzen baititu emaitza bikaina lortzeko ezinbestekoak diren joko estilistiko guztiak. Disko hau Audiofeeling estudioetan grabatu da Diego Gracia soinu ingeniariaren zuzendaritzapean, eta ekoizpena bandaren kontura egin da; gainera, taldekideek sinatuak dira ia gai guztiak.\n"Four Birds" une oro dabil akustikoaren eta elektrikoaren artean, taldearen zuzeneko emanaldietan sarri erabilitako bi kontzeptu maisuki txandakatuz. Hasi "What else" amerikar folkaren ukitu agerikoak dituen landa eremuko gai zoragarritik, igaro aldi berean elektrikoa eta bluesya den "Trouble" gaitik, eta amaitu jazza eta bluesa hein berean biltzen dituen “She never says she loves me” gaian. "Miss Mean" gaian, bandak goia jotzen du konposizioaren alorrean, eta pieza country folkaren esparruan murgiltzen da erabat, sentimendu osoz, disko honetan aurki ditzakegun harribitxietako bat bihurtuz. "Fish in a bucket" blues elektrikoko riff ikusgarrian oinarritzen da, Pepe Vazquezen bakarkako gitarra pasarte sutsua da, une batzuetan ia funk bihurtzen den tentsio erritmiko ezin biziagora iritsi ondoren berriz ere "Romantic Films" eta "Things that really Count" gai zoragarrien soinu akustikora itzultzeko. "Four Birds" autobiografikoan banda itzuli egiten da Blues bizienaren jatorrietara “Driving down the hole” piezara iritsi eta “Wayfaring Stranger” piezarekin (taldeak konposatua ez den gai bakarra) eta "Looking for a Gig" country bluesarekin amaitzeko.\nLeku perfektua, Bluesatik abiatzen diren eta amerikar musikaren beste tradizio asko esploratzen dituzten sustrai musikalak biltzen diren bidegurutzea. "Four Birds" izeneko lana, funtsean eta forman Blues Whale izeneko bandaren berezko nortasunaren emaitza.


Nat King Cole - Wikipedia, entziklopedia askea.\nNat King Cole, jaiotzez izenez Nathaniel Adams Coles (1919ko martxoaren 17a, Montgomery, Alabama - 1965eko otsailaren 15a, Santa Monica, Kalifornia) estatubatuar jazz eta pop abeslaria eta pianojolea izan zen. Telebistako ikuskizun saioetan abestu eta pianoa jotzen agertu zen arraza beltzeko lehen estatubatuar musikarietako bat izan zen. Bestalde, ingeles nahiz gaztelaniaz ere abestu izan zuen.\nMontgomery, 1919ko martxoaren 17a\nSanta Monica, 1965eko otsailaren 15a (45 urte)\nMaria Cole (en)\negile abeslaria, piano-jotzailea, aktorea, jazz musikaria, jazz guitarist (en) eta telebista-aktorea\n1.3 Azken fasea\nColek hiru anai eduki zituen: Eddie (1910–1970), Ike (1927–2001) eta Freddy (1931-), eta Joyce arrebaordea. Anai guztiak musikan ibiliko ziren bere moduan. Lau urte zituenean, Chicagora joan ziren bizitzera, eta bertan Edward Coles bere aita ministro baptista bilakatu zen. Colek organoa jotzen ikasi zuen bere amarengatik, Perlina Coles, elizako organo-jolea izan zena. Hamabi urterekin hasi zen ikasten formalki, ez bakarrik jazz eta gospel, baizik eta musika klasiko mendebaldarra ere bai.\nBere auzotegiaren inguruko club-etan Louis Armstrong, Earl Hines eta Jimmie Noone ibiltzen ziren eta eurei entzuten igaro zituen hasierako urte haiek.\n"King Cole Swingsters" izeneko hirukoteak Long Beachen jotzen zuen 1930eko hamarkadaren amaieran, Cole pianoan eta taldeburu moduan, Oscar Moore gitarran eta Wesley Prince baxuan. Irratiari esker "King Cole Trio" hau egin zen ezagun urte haietan. Eta Cole ekin zion abesteari, musika instrumentalarekin tartekatuz, eta 1943an arrakasta lortu zuen "Straighten Up and Fly Right" abestiarekin. Beste "hit" batzuk izan zituen "The Christmas Song" (1946), "(Get Your Kicks on) Route 66" (1946), "Nature Boy" (1948), "Mona Lisa" (1950), "Too Young" (1951) eta "Unforgettable" (1951), jazzetik popera lerratuz.\nBestela 1956an "The Nat King Cole Show" estreinatu zuten telebistan, NBC katean. Garai hartan ezaugarri horiekin lehenengoa izan zen afroamerikar batek gidatuta. Urte horietan, bata bestearen atzetik abesti arrakastatsuak egin zituen: "Smile", "Pretend", "A Blossom Fell" eta "If I May". 1958an Kubara joan zen eta gazteleraz egindako diskoa grabatu zuen, eta hain harrera ona eduki zuen beste bi disko egin zituela hizkuntza hartan.\n1960ko hamarkadan ere abesti arrakastatsuak grabatu zituen, besteak beste "Let There Be Love", "Ramblin' Rose", "Dear Lonely Hearts", "That Sunday, That Summer" eta "Those Lazy-Hazy-Crazy Days Of Summer".\nHalaber, aktore moduan film labur batzuetan agertu zen, baita telebistako beste saio batzuetan ere.\n1964ko irailean Cole hasi zen pisua galtzen eta bizkarreko min handiarekin. Osasunaren makaltze hau areagotu zen bere bizitza pertsonal eta profesionalaren estresa zela-eta. Azkenean lagunek konbentzitu ahal izan zuten laguntza medikoa bilatzen, eta orduan tumore gaiztoa topatu zioten ezkerreko birikan, erretzaile handia izan zelarik. Lan egiteari uzteko aholkatu arren, Colek segitu zuen eta azkeneko grabaketak egin zituen abenduaren hasieran San Franciscon.\nSt. John's Ospitalean sartu zuten Santa Monican abenduaren 7an, eta erradioterapia eman zioten. Frank Sinatra bere ordez aritu zen Los Angelesen 5 egun geroago Music Center. Bere egoera okertuz joan zen, baina ospitaletik atera zen urte berri inguruan. Etxean ikusi ahal izan zuen milaka gutun jaso zituela bere gaixotasunaren berria publikoki zabaltzean. Coleren egoerak bestela bere emaztearekiko harreman txarra konpontzen lagundu zuen. Urtarrilaren 25ean ebakuntza egin zioten, ezkerreko birika kenduz. San Balendin egunean baimen berezia jaso zuen emaztearekin itsao aldean pasioan ibiltzeko, eta hurrengo egunean hil zen, 45 urterekin.\nHileta elizkizuna 3 egun geroago egin zuten St. James Episcopal elizan Los Angelesen, 400 pertsonarekin bertan eta kanpoan milakarekin. Aurreko egunean ehundaka pertsona, tartean Robert F. Kennedy, Frank Sinatra, Sammy Davis Jr. edo Jimmy Durante, parte hartu zuten bere katabuta eramaten. Glendalen dago lurperatuta.\nArgitaratze urtea Izenburua Disketxea\n1952 Penthouse Serenade Capitol Records (Ameriketako Estatu Batuak)\n1952 Top Pops Capitol Records (Ameriketako Estatu Batuak)\n1952 Harvest Of Hits Capitol Records (Ameriketako Estatu Batuak)\n1953 Sings For Two In Love Capitol Records (Ameriketako Estatu Batuak)\n1954 Unforgettable Capitol Records (Ameriketako Estatu Batuak)\n1955 Penthouse Serenade Capitol Records (Ameriketako Estatu Batuak)\n1955 Nat King Cole Sings For Two In Love Capitol Records (Ameriketako Estatu Batuak)\n1955 10th Anniversary Album Capitol Records (Ameriketako Estatu Batuak)\n1955 Top Pops Capitol Records (Ameriketako Estatu Batuak)\n1955 The Piano Style of Nat King Cole Capitol Records (Ameriketako Estatu Batuak)\n1956 Ballads of the Day Capitol Records (Ameriketako Estatu Batuak)\n1957 This Is Nat King Cole Capitol Records (Ameriketako Estatu Batuak)\n1957 After Midnight Capitol Records (Ameriketako Estatu Batuak)\n1957 Just One Of Those Things Capitol Records (Ameriketako Estatu Batuak)\n1957 Love Is the Thing Capitol Records (Ameriketako Estatu Batuak)\n1958 Cole Español Capitol Records (Ameriketako Estatu Batuak)\n1958 St. Louis Blues Capitol Records (Ameriketako Estatu Batuak)\n1958 The Very Thought Of You Capitol Records (Ameriketako Estatu Batuak)\n1958 To Whom It May Concern Capitol Records (Ameriketako Estatu Batuak)\n1959 Welcome To The Club Capitol Records (Ameriketako Estatu Batuak)\n1959 A Mis Amigos Capitol Records (Ameriketako Estatu Batuak)\n1960 Tell Me All About Yourself Capitol Records (Ameriketako Estatu Batuak)\n1960 Everytime I Feel The Spirit Capitol Records (Ameriketako Estatu Batuak)\n1960 Wild Is Love Capitol Records (Ameriketako Estatu Batuak)\n1960 The Magic of Christmas Capitol Records (Ameriketako Estatu Batuak)\n1961 The Nat King Cole Story Capitol Records (Ameriketako Estatu Batuak)\n1961 The Touch of Your Lips Capitol Records (Ameriketako Estatu Batuak)\n1962 Nat King Cole Sings, George Shearing Plays Capitol Records (Ameriketako Estatu Batuak)\n1962 Ramblin' Rose Capitol Records (Ameriketako Estatu Batuak)\n1962 Dear Lonely Hearts Capitol Records (Ameriketako Estatu Batuak)\n1962 More Cole Español Capitol Records (Ameriketako Estatu Batuak)\n1962 Swingin' Side Of Nat King Cole Capitol Records (Ameriketako Estatu Batuak)\n1963 Nat King Cole Sings the Blues Capitol Records (Ameriketako Estatu Batuak)\n1963 Those Lazy-Hazy-Crazy Days of Summer Capitol Records (Ameriketako Estatu Batuak)\n1963 Top Pops Capitol Records (Ameriketako Estatu Batuak)\n1963 Where Did Everyone Go? Capitol Records (Ameriketako Estatu Batuak)\n1963 The Christmas Song Capitol Records (Ameriketako Estatu Batuak)\n1964 Nat King Cole Sings "My Fair Lady" Capitol Records (Ameriketako Estatu Batuak)\n1964 Let's Face The Music! Capitol Records (Ameriketako Estatu Batuak)\n1964 I Don't Want To Be Hurt Anymore Capitol Records (Ameriketako Estatu Batuak)\n1965 L-O-V-E Capitol Records (Ameriketako Estatu Batuak)\nWikimedia Commonsen badira fitxategi gehiago, gai hau dutenak: Nat King Cole\nNat King Cole musikariaren IMDBko fitxa ikusgai (Ingelesez)\nAzken aldaketa 11 urria 2019(e)an, 18:00(e)tan\nOrriaren azken aldaketa: 11 urria 2019, 18:00.


Ez da antsietatea, kezka eta ardura baizik. - el procés\nEz da antsietatea, kezka eta ardura baizik.\nel procés | 2017-11-27 16:06\nAurreko ostiralean EH Bilduk EAEko EAJri eta Elkarrekin Podemosi proposamen berria egin zien, bizi dugun inboluzio demokratikoa gainditze aldera. EH Bilduk proposamena hiru oinarri gainean egin ditu: burujabetza, berdintasun soziala, eta bake eta bizikidetza.\nNik entzun nuen momentutik, inora joango ez zen proposamena zela pentsatu nuen. Bi arrazoigatik. Lehena, egin zen moduagatik, hau da prentsaurreko baten bidez; eta bigarrena, gutxienez EAJk inongo beharrik ez duelako horrelako proposamenari atxikitzeko, orain arte PPrekin zein PSErekin itxi dituen akordioak ongi joan zaizkiolako, eta inkesta guztietan gora doan alderdia agertzen delako. Beraz, zer beharrik du abentura batean sartzeko?\nOrain dela hilabetea, urrian, Gasteizko Legebiltzarreko markoan egiten ari den Estatus berriaren eztabaidan, EH Bilduk bi alderdi berdinei proposatu zien erabakitzeko eskubidea jasoko lukeen Estatus berriaren inguruko akordio egitea. Ostiraleko proposamenean berriz, autogobernuari dagokionez oinarrizko akordioa proposatu die Eusko Legebitzarreko autogobernu lantaldean, Estatuarekiko harremana "atxikimendu librean" oinarritua.\nGustatuko litzaidake jakitea, autogobernuz hilabeteko epean egin diren bi proposamenak berdinak diren. Urrian egindakoa, uste dut ondo ulertu nuela, azken boladan EH Bilduk proposatu duen Euskal Herria Konfederalaren bidean kokatzen delako. Arazo handiagoak ditut "atxikimendu libreaz" EH Bilduk zer esan nahi duen ulertzeko.\nEta hona hemen kezkatuta egoteko lehenengo arrazoia: Espainiar Estatuarekiko "atxikimendu librea" zer den ez jakitea. Bigarren arrazoia, EAJren erantzuna zein izango zen aldez aurretik ezagututa, zergatik egin zitzaien. Ez bada aldebikotasun famatua, alegia, behin eta berriro publikoki akordiorako eskaintza eta prestutasuna agertu beharra dagoela. Arrazoia hau balitz, honek ekarri beharko luke proposamena egiten den momentutik bertatik arestian aipatutako hiru oinarri dituen proposamena aurrera eramateko EH Bildu eragile sozial eta sindikaleekin lanean hastea. Hain zuzen ere, aurreko ostiralean EH Bilduk egin zuen proposamenak eta irailean ELA eta LAB sindikatuek plazaratutakoak, elementu komunak dituzte, eta lanabes interesgarriak, abiapuntu interesgarriak izan daitezke, herrietan aztertzeko, eztabaidatzeko, eta zergatik ez aurrera urratsak emateko. Baina uste dut, dagoeneko hiru dira kezkatuta egoteko ditudan arrazoiak.\nBeraz, kezkatuta eta arduratuta ere, elite politiko sindikaletik egiten zaizkigun proposameneekin, proposamen hauek ez baitatoz proposamenak aurrera eramateko neurriekin, gonbiteekin. Badakit asmatzea zaila dela, baina behar beharrezkoa jotzen dut, herrietan honen gainean hitz egiteko espazioak zabaltzea, ea gaitasuna dugun mahai gainean ditugun proposamen horiekin hitzetatik ekintzetara pasatzeko.


Intimitate fisikoa ebaluatzea: sexuaren 10 onura harremanean - Bikoteentzako Sexu Aholkuak\nZodiakoaren ZeinuakIntimitate Emozionala EzkontzanOndare PlangintzaEzkontza Eta Familia Bizitzako AholkuakIzen AldaketaHarremanaOsasun MentalaEtxeko BiolentziaDibortziorako Dokumentuak Eta Inprimakiak HornitzeaIzatezko Ezkontza\nNagusia / Bikoteentzako Sexu Aholkuak / Intimitate fisikoa ebaluatzea: sexuaren 10 onura harremanean\nMaitasunaren adierazpena da\nIntimitate fisikoak estresa murrizten du\nEzkontidearekiko intimitateak konfiantza sortzen du\nLogelatik kanpoko intimitatea hobetu da\nIntimitate fisikoak zure sistema immunologikoa indartzen du\nIntimitate fisikoak morala goratzen du\nKimika sustatzen du\nGazteago itxura eta sentiarazten zaitu\nHarremanen asebetetzea handitzen du\nIntimitate fisikoak bi pertsonen arteko lotura indartzen du eta bikoteen arteko hurbiltasuna, maitasuna eta maitasuna sustatzen ditu. Bikoteen arteko desberdintasunak lisatzen laguntzen duen lokailu nagusia da. Intimitate fisikoa bi pertsonen arteko lotura sendoagoa sortzen du, dagoen negatibotasuna arinduz. Biktimen arteko une intimoetan askatzen den oxitozina, hormona eta neurotransmisorea, konfiantza eta bikotearen arteko laguntasun sentimendua indartzen ditu.\nZer garrantzia du intimitate fisikoak harreman batean eta zer esan nahi du benetan? Fisikoki intimo izateak zure ezkontidearekin logelara joatea baino zerbait gehiago esan nahi du. Intimitate fisikoa begi bidezko harremanetatik, eskutik helduta, laztanduz eta, jakina, sexutik joan daiteke.\nIntimitate fisikoak a dakar lotura emozional sakona hori indartzen da zure ezkontidearekiko sentsualitate hurbilean zaudenean. Ukitzeak, erromantikoki zein bestelakoak, lotura hori sendotzen lagun dezake.\nGarrantzitsua al da ukipen fisikoa harreman batean? Zeintzuk dira sexuaren onurak ? Lotura sakon hori izateak eragin positiboa izan dezake zure harremanaren beste alderdi guztietan.\nHarreman batean sexuaren 10 onura dira\n1. Maitasunaren adierazpena da\nArrazoi handienetako bat zergatik da garrantzitsua intimitate fisikoa harreman batean hori delako bikotekideek elkarrenganako maitasuna adierazteko modu nagusietako bat. Harreman batek sexu kimika eta maitasun fisikoa falta duenean, litekeena da huts egitea.\nElkarrekin igarotzen duzun denbora intimo hau erromantikoa da, zirraragarria eta oxitozina eta dopamina askatzen ditu. Hormona eta neurotransmisore hau zure bikotearekin, konfiantzarekin, gertuago sentitzeaz arduratzen dira. zoriontasuna , eta baita mendekotasuna ere. Ez da harritzekoa zergatik den hain garrantzitsua intimitate fisikoa harreman batean.\n2. Intimitate fisikoak estresa murrizten du\nSexuaren onuretako bat estresa eta antsietate psikologikoa gutxitzen laguntzen duela da. Harreman batean fisikoki intimo izateak odol-presioa jaisten laguntzen du eta estresaren erantzunak murriztu burmuinean. Eta ez da sexua soilik. Beste intimitate fisiko batzuek, hala nola, besarkatzeak edo eskuetan edukitzeak, oxitozina askatzea eragin dezakete.\nHormona horrek garunaren ordainsari eta plazer zentroak abiaraziko ditu eta horrek antsietate sentimenduak gutxitzen ditu.\ndibortzioa pasatzen ari den norbaitekin ateratzea\nIkerketa batek bi astetan zehar parte-hartzaileak izan zituen maiz harreman sexualetan estresaren eta antsietatearen gainean izango zuen eragina ikusteko. The emaitzak hipokanpoan zelula hazkundea agerian utzi zuen, hau da, estresa erregulatzen laguntzen duen garuneko eremu bera.\n3. Ezkontidearekiko intimitateak konfiantza sortzen du\nLogikoa denez, konfiantza denboran zehar sortzen da bikote batek elkarren benetako leialtasuna, ereduak eta portaera ezagutzen dituenean. Baina bihotzean, edo esan behar dugu burmuinean, konfiantza askotan oxitozina askatzeak sortzen du.\nKonfiantza harremanen zati handi bat da. Bi pertsonek elkarrenganako konfiantza dutenean beraiek izateko askeago sentitzen dira, ez dute susmatzen hirugarren batek harremanean sartzeaz gain, irekiagoak, zintzoagoak eta ahulagoak izan daitezke bere ezkontidearekin.\nHau ere sexuaren onuretako bat da. Sexuan sexuan edo sofan hurbilean besarkatzen ari den bitartean, garunak oxitozina askatzen du, jendea konfiantzazkoagoa eta harreman sozialetara irekiagoa bihurtzen duen hormona.\n4. Logelatik kanpoko intimitatea hobetzea\nLogelan zenbat eta gertuago egon, orduan eta lotuago sentituko zara hortik kanpo. Harremanetan ukimenak duen garrantzia handia da eta sexua ez den intimitateari ere balio dio. Ezkontidearekin fisikoki intimoa izatea da, literalki, konektatzeko modu handienetako bat. Intimitate ekintza ez sexualak bezalakoak eskutik helduta, kuxkuxeatzea, besoak besoa oinez ibiltzea eta fisikoki jolasgarriagoak izatea sexuaren ondoren datozen adierazpen maitagarri batzuk dira.\nIntimitateak maitasuna indartzeko oxitozina eta vasopresina maila igotzen duenez, ez da harritzekoa sexu erregularra duten bikoteak elkarrenganako maitasun handiagoa izan bizitzako beste alderdi batzuetan.\n5. Intimitate fisikoak sistema immunologikoa indartzen du\nSexuaren onurak bai mentalki eta baita fisikoki ere. Zure ezkontidearekin intimitatea izateak eragin zuzena izan dezake zure sistema immunologikoan.\nSistema immunologikoak bultzada bat jasotzen du sexu kitzikapenean eta orgasmean. Bikotearekin sexu aktiboki aritzen zarenean, zure sistemako gaixotasuna eragiten duten birusen eta germenen aurkako borrokaz arduratzen diren antigorputzak igoko dituzu.\n6. Intimitate fisikoak morala igotzen du\nHarreman fisikoaren beste garrantzia sexuak morala bultzatu dezakeela da. Bat azterketa diru-balioa ere jartzen dio, astean behin sexu harremanak dituzten bikoteek urtean baino 50.000 $ gehiago irabaziz gero moralaren bultzada handiagoa lortuko luketela iradokiz.\nHarremanetan intimitate fisikoak dopamina bultzatzen duenez, zoriontsuago sentiarazten zaitu. Orgasma alde batera utzita, bat Suediako azterketa benetan dela iradokitzen du sexuaren aurretik eta ondoren sortzen den maitasuna moralean bultzada ematen duena.\n7. Kimika sustatzen du\nFisikoki intimo izateak elkarren arteko harremanak izateaz gain gertutasun une pertsonalak partekatzea ere esan nahi du. Hauek laztan goxo bat, ezpainetako musu iraunkorra edo gertutasun iradokitzailea izan daitezke. Hau portaerak kimika eta sexu ikusmina sustatzen ditu. Itxaropen hori harremanari zirrara ekartzen dio eta bikoteak lotuago sentiarazten ditu.\n8. Osasun onurak\nZure bikotearekin fisikoki intimo egoteak dakartzan osasunerako onura ugari daude. Adibidez, sexu harremanak izateak aldizka gizon batek prostatako minbizia izateko arriskua jaitsi dezake.\nSexu fisikoki intimoa izateak ere baditu bere onurak. Bikoteek hobeto lo egiten dute eta elkarrengandik gertuago sentitzen dira lotarako bidea estutzen dutenean. Ukitze fisikoak eta sexuak askatutako oxitozinak mina eta buruko mina arindu ditzake, deskonprimitzen lagunduko du eta gaixotasun fisiko mota asko murriztuko ditu.\n9. Gazteago itxura eta sentiarazten zaitu\nBaliteke fisikoki harreman intimo baten eta zure itxura gaztearekin erlazionatzea. Sexuan askatutako estrogenoa eta testosterona zure gorputzari dirdira osasuntsu eta gaztea eman diezaiokete.\n10. Harremanen asebetetzea handitzen du\nUkimena sentsazio handia da bai fisikoki bai emozionalki. Segurtasun, erosotasun, maitasun, jolaskortasun, zirrara eta abar sentimenduak ekartzen ditu. Fisikoki intimoak diren bikoteek harreman asebetetze tasa handiagoa dutela diote. Bikotekideek elkar ukitze fisikoarekin, sexualarekin edo bestelakoekin lotzen dutenean, kezkatuta sentitzen dira.\nBeheko bideoan, Laurie Betito doktoreak desioak nola funtzionatzen duen kontatzen du. Garrantzitsua da sexua ez hartzea lan gisa edo zerbait emateko. Partekatzeko gauza da. Entzun bere azpian:\nZer garrantzia du intimitate fisikoak harreman batean? Oso. Harremanetan intimitate fisikoak sexu aktiboa izatea baino gehiago esan nahi du. Emozionalki lotuta egotea esan nahi du. Maila honetan zure ezkontidearekin lotura sakona izateak konfiantza sortzen laguntzen du, morala bultzatzen du eta osasunerako onura ugari ditu.\nezkontza aholku txarra


Enpresa egiteko hiru modu, zein da zurea? Aldaketarako motibatuta al dago? - Art for life!\nDenbora azkar doa, oso azkar. Ez da astebete amaitzen eta hurrengoa hasten da, ezta? Zenbat aldiz pentsatzen duzu zure enpresan zerbait egitea, desberdintasuna markatu ahal izateko. Zerbait erabilgarria, estrategikoa, zure taldea hobeto antolatzeko zerbait, modu enpatikoagoan erlazionatzea, ideia hobeak izatea... baina, noski, noiz egin behar da, denborarik ez badago?\nHiru enpresa mota. Zer antolaketa-estilorekin identifikatzen zara?\nErakundeak sentsibilitatearen arabera katalogatu ditzakegu, hobetu beharreko alderdiak detektatzeko eta konponbidea emateko gaitasunaren arabera. Badakigu aldaketei aurre egitea ez dela erraza, baina lehenengo urratsa kontzientzia hartzea da. Gero, buruan eta agendan lekua egiten hastea.\nEnpresa batzuek badakite zerbait kirrinka egiten duela eta hori bere kabuz aldatzeko zain geratzen dira. Kexan geratzen dira. Geldiarazita daude edozein motatako aldaketei aurre egiteko, eta ez dakite zer premia duten. Izan ere, gutxi gorabehera egunerokotasunaz arduratu daitezke, "Suak itzali", nahiz eta hori ez izan benetan nahi dutena, ezta beharrezkoa dena ere.\nBeste batzuek badakite ondo legokeela gelditzea, hausnartzea eta etorkizunean gehiago -eta hobeago- pentsatzea, baina ez dute argi ikusi. Egunerokotasunean murgiltzen dira eta edozein gogoeta mota atzeratzen dute krisi batek astindu arte. Pentsatzen dute horrelako hausnarketak luzeak izango direla, esperientziak esaten duenean ondo diseinatutako eta erraztutako partaidetza-prozesu batek ilusioa sortzen duela, inplikatzen duela eta oso arina dela. Oso aste gutxi barru elkarrizketa emankorra sor daiteke eta hausnarketa interesgarriak jaso, etorkizunari kohesio handiagoz aurre egiteko.\nHirugarren enpresa-motan, nahiz eta jakin zer zaila den hausnartzea norberaren beharrizanak ezagutzeko, etorkizun hobeago batera daraman bidea marraztu egiten dute. Martxan jartzen dira. Zaila izan arren, egiten dute, eta pixkanaka egiten diote aurre aldaketari. Era sortzailean. Badakite egiteko modu berri hori funtsezkoa dela, eta hori izango da benetan desberdintasuna ezarriko duena. Bidean konturatzen dira tresna berriak aldatu eta ikasteko borondateak energia ematen diela, pentsatzen duten bitartean eboluzionatu dezaketela eta erakunde gisa eboluzionatzen duten bitartean pentsatu dezaketela. Benetan ulertzen dute ez direla gelditu, prozesuak berak bitaminak eman dizkiela baizik.\nBeti egon behar du espazio bat, txikia izan arren, garrantzitsua dena, estrategikoa dena, taldea eta enpresa bultzatzen dituen motorra dena. Arreta jartzea denbora irabaztea da.\nLan-bizitza aurrera doa, eta horregatik da garrantzitsua erronkei modu egokian heltzea, inplikatuz. Pertsonak partaide eginez eta une egokian zerbait esploratzeko ilusioa kutsatuz.\nBide batez, pentsatu duzu hiru enpresa horietako zeinetan egiten duzun lan? Eta zein izan nahiko zenuke?\nErrealitatearen eta desioen artean oso espazio baliotsua dago. Gauzek zure lanean hobera egin dezaketela uste baduzu, egin zure esku dagoena agendara pasatzeko. Denborarekin eskertuko duzu.


Zerri-gripeak krisi ekonomikoaren aldia luza dezake | Consumer\nZerri-gripeak krisi ekonomikoaren aldia luza dezake\nPandemia batek hiru bilioi dolarreko kostua ekarriko luke.\nTxerri gripearen agerraldiak munduko egungo atzeraldi ekonomikoa luza lezake, aditu batzuen arabera. Hala ere, onartu dute oraindik goiz dela pandemia batek izan ditzakeen ondorio ekonomikoak ebaluatzeko.\nIaz, Munduko Bankuak dagoeneko kalkulatu zuen gripe-pandemia zer izan daitekeen. Haren kalkuluen arabera, kostua hiru bilioi dolarrera iritsiko litzateke, eta horrek munduko Barne Produktu Gordina (BPG) %5 jaitsiko luke. Horrek atzeratu egingo luke ekonomiaren susperraldia, zenbait herrialdetan, hala nola Estatu Batuetan, susperraldiaren lehen sintomak sumatzen hasten zirenean.\nSektore kaltetuenetako bat turismoa litzateke. Kanpo Arazoetako Ministerioak gomendatu du Mexikora ez joatea, ezinbestekoa ez bada, gaur egungo zerri gripearen agerraldiak dirauen bitartean. Industria turistikoa herrialdeko garrantzitsuenetako bat da. 2008an Mexikok 22,6 milioi turista atzerritar jaso zituen. Aerolineen eta hotel-enpresen ekintzek beherakada handiak izan dituzte gaur egun, gaixotasunagatik.\nGainera, agerraldiak bidaiei eta jarduera ekonomikoari eragiten badie, petrolioaren prezioa are gehiago jaits daiteke. Gaur egun, %4 jaitsi da, eta 50 dolarretik behera zegoen, duela urtebeteko maximo historikoetatik urrun.\nZerri-industria ere eror liteke, nahiz eta espezialistek behin eta berriz esaten duten zerri-gripea ez dela transmititzen txerri-produktuen edo horien deribatuen kontsumoaren bidez. Errusia, Txina eta Arabiar Emirerriak bezalako herrialdeek dagoeneko debekatu dituzte Mexikotik eta Estatu Batuetatik datozen txerri-inportazioak.\nFarmaziaindustriak, aldiz, mesede handia egingo lioke egoera horri. Rochek, adibidez, igoera handiak izan ditu gaur Burtsan. Farmazialari honek Tamiflu deritzona ekoizten du, gaixotasuna sendatzen laguntzen duen medikamentuetako bat.\nekonomiko gripe-eu pandemia-eu podría-eu porcina-eu


Apirilaren 4ean Aberri Eguneko aldarrikapena abestuz egingo da dema plazan – Usurbil Eginez\nApirilaren 4ean Aberri Eguneko aldarrikapena abestuz egingo da dema plazan\nUsurbilgo EH Bilduko udal taldeak Euskal Herria Baterak deitutako Aberri Egunerako deialdiarekin bat egin du. Apirilaren 4ean (igandea) etxeko leiho eta balkoiak ikurriñekin apaintzeko dei egin du eta egun horretan 12:30ean dema plazan hitzordua jarri da Aberri Eguneko aldarrikapena abestuz egiteko: “Igandean, keinu bat batera egingo dugu. Dema plazatik, kantuan, herri gisa. Apaindu zuen leiho eta balkoiak eta 12:30ean elkartuko gara! Gu ere Euskal Herria Batera dinamikak egindako deialdian izango gara”.\nGutxienez 115 plazatan egingo dira ekitaldi xumeak, osasun neurri guztiak errespetatuz, hiru abesti elkarrekin kantatzeko: ‘Gernikako arbola’ batasuna adierazteko, ‘Txoria txori’ askatasuna aldarrikatzeko eta ‘Ikusi mendizaleak’ maitasuna irudikatzeko.\nIgandean komunikabide ugarik (sarean, irratian eta telebistan) Aberri Egunaren jarraipena egingo dute, 12:30etatik aurrera.\n“Bateratasuna areagotuko duen herrigintza behar du Euskal Herriak, etorkizuneko proiektu politikoen oinarria izango den komunitatea trinkotzeko. Herrigintza horretan erabili beharko dugu eztabaida demokratikoa beti, konfrontazioa behar denean eta lankidetza ahal den guztietan, herritarron, eragileen eta erakundeen indarrak norabide bateratuan jartzeko. Agiri honen sinatzaileok gure esku dagoena egingo dugu bide horretan aitzinatuko gaituen dinamika sortzeko, eta Euskal Herri bateratua irudikatzen duten ikur, ereserki eta ekintzak sustatzeko. 2021eko Aberri Egunari begira, ez dakigu oraindik ea aukerarik izango ote den kalean egiteko. Guk, egoera edozein dela ere, KEINU BAT BATERA egitea proposatzen diegu euskal herritarrei, eragileei, alderdiei eta sindikatuei: apirilaren 4an kantuan egitea, denok batera Euskal Herri osoan, 12:30etan igorriko dugun seinalea jarraituz”.\nPosted on 2021/04/02 by usurbileginezPosted in Orokorra\nAurrekoa Previous post: Apirilaren 3, 8, 10 eta 17an hainbat ekimen antolatu dira “Buruntzaldeako gazteok ez gaude inoren zain. Independentzia!” lemapean\nHurrengoa Next post: Apirilaren 17an Egoitz Zapiainek eta Jakoba Errekondok sagardoari buruzko ikastaroa eskainiko dute Potxoenean


Gazte langabeak kontratatzeko plana - Berria - Pasaia\nGazte langabeak kontratatzeko plana\nIzena emateko, 2018ko urriaren 26a baino lehen\nEUSKO JAURLARITZAREN GAZTE ENPLEGUAREN PROGRAMAREN BARRUAN, EKIMEN HONETAN LEHENBIZIKO ALDIZ HARTZEN DU PARTE PASAIAK 86.000 EUROKO FINANTZIAZIOAREKIN.\nEKIMENAK BAKAR-BAKARRIK LANIK GABE DAUDEN PASAIAKO GAZTEEN KONTRATAZIOA BULTZATZEN DU.\nLehenbiziko aldiz jarri da Pasaian abian, Pasaiako Udalak eta Lanbidek batera finantzaturiko plana, berariaz, gure udalerrian enplegurik gabe dauden gazteak kontratatzeko.\nPlana da 5 gazte kontratatzea errementari eta igeltsero lanak egiteko. Hautaketa prozesuaren ondotik, haiek 8 hilabeteko egun osoko kontratua izango dute.\nPlanaren helburua da enplegurik ez duten gazteak lanean txertatzea erraztea, ze gazte horiek prestakuntza izanagatik, zailtasunak dituzte enplegua lortzeko.\nPasaiako alkate Izaskun Gomezek ezinbesteko jotzen du Udalaren konpromiso espresua, nahiz eta horretarako eskumenik ez duen, gure gazteen enplegua sustatzeko ekimenak bultzatzeko, zeren gazteen talde horixe da hain zuzen enplegurik ezak zigortuenetako bat.\nPlan honek, zeinekin bat egitea erabaki zuen Pasaiako Udalak duela zenbait hilabete, Udalaren %30eko finantzaketa izango du, 86.000 euro horien %30, eta gainerakoa Eusko Jaurlaritzak jarriko du Lanbide-ren bitartez.\nEkimen honetan interesa duten gazte langabe guztiek Oarsoaldeako enplegu bulegora joan beharko dute, Trintxerpeko merkatura, urriaren 26 baino lehen.\nAukeraketa Oarsoaldeko Garapen Agentziak egingo du. Eskaintzak jada abian dira.\nEra berean eskatu dugu Pasaiak Oarsoaldea agentziaren bitartez jarrai dezala lan-munduan txertatzeko beste programa espezifikoagoetan ere parte hartzen, eta halaber enplegurik ezaren aurkako borrokan, Lanbiderekin batera, haren kofinantzaketarekin urtero abian jartzen baitira. Udalak azken 4 urteotan 60.000 euro baino gehiago bideratu ditu programa espezifiko horietara, eta programa horiei esker lana lortzeko arazoak dituzten taldeetatik (emakumeak, iraupen luzeko langabetuak...) 50ek baino gehiagok lortu dute lan merkatuan sartzea.\nGainera beste ekimen batzuk ere badira lana sustatzeko eta bultzatzeko, eskualdeko udalekin auzolanean eta enpresekin lankidetzan arituz burutzen direnak.\nGure udalerriko langabeziari aurre egiteko diren ekimen hauen guztien garapenerako, Pasaiako Udalak Oarsoaldeko Garapen Agentziarekin batera, 135.000 eurotik gora jarri ditu urtero udal aurrekontuetatik enplegua bultzatzeko ekimenak abian jartzeko.\n“Legegintzaldi honen barruan, Udalak enpleguan inbertitzeko egin duen ahaleginagatik langabezia tasa %4an murriztea lortu da, eta bide onetik bagoaz ere, ezin gara erlaxatu. Eskualdeko erakunde publikoak eta enpresak lankidetzan aritu behar dugu enplegua sustatzeaz gain, kalitateko enplegua bultzatzeko” adierazi du alkateak.


Jaurlaritzak Zarautzen ere egingo ditu uholdeen aurkako jarduketak - Zarautz - Zarauzkohitza.eus\nJaurlaritzak Zarautzen ere egingo ditu uholdeen aurkako jarduketak\nAmaia Urbieta Arruti 2020-12-22 17:23\nGaur aurkeztu ditu Ekonomia Garapen, Jasangarritasun eta Ingurumen Saileko aurrekontuak Arantxa Tapia sailburuak. (Irekia)\nEkonomiaren Garapen, Jasangarritasun eta Ingurumen Sailaren aurrekontua aurkeztu du gaur Arantxa Tapia sailburuak. Iragarri duenez, uholdeen aurkako jarduketetara 18,6 milioi bideratuko dituzte orotara.\nGaur aurkeztu du Arantxa Tapia Eusko Jaurlaritzako sailburuak 2021ean Ekonomiaren Garapen, Jasangarritasun eta Ingurumen Sailak izango duen aurrekontua. Guztira, 654,1 milioi euroko aurrekontua izango du Sail horrek, iaz baino %9,4 gehiago. Tapiak azaldu du aurrekontuaren helburuak direla "jarduera ekonomikoa eta enplegu-sorrera berreskuratzea" eta "Euskadiko enpresa-sarearen lehiakortasuna indartzeko helburu argiarekin, gizartearen eta ingurumenaren ikuspuntutik garapen ekonomiko iraunkorra bultzatzea".\nBeste hainbat arloren artean, Ekonomiaren Garapen, Jasangarritasun eta Ingurumen Sailak 32 milioi euroko partida bideratuko du Ura Uraren Euskal Agentziara, eta diru hori erabiliko dute "uretako ekosistemak saneatzeko, leheneratzeko eta babesteko, uholdeen aurreko hobekuntzarako eta ura hobeto kudeatzeko digitalizazio-prozesuetarako". 18,6 milioiko inbertsioa egingo dute uholdeen aurkako jarduketetan, eta iragarri dute hainbat herritan egingo dituztela eskuhartzeak; tartean, Zarautzen. Bengoetxe-plazakoetxean, Busturian, Gernikan, Laudion, Martutenen, Beasainen nahiz Hondarribian ere esku hartuko dute, besteak beste.\nBestalde, Tapiak jakinarazi du 32,2 milioi euro bideratuko dituztela Portu eta Arrantza Zuzendaritzetara, eta diru hori hainbat portu zein kofradia konpontzeko eta berritzeko erabiliko dute; hala nola, Getariakoa. Zehazki, aurreikusi dute 1.525.000 euro bideratuko dituztela bertako portuko babes dikea sendotzera.


IK4k Europako proiektuen koordinazioan duen esperientziaren berri eman du Bilbon\n2017/11/24 |<img src='http://www.ik4.es/upload/noticias/img/171116_infoday_TIC_BEAZ_IK4_1.jpg' data-link=""' /> Elektronika, sistema txertatuak, robotika eta big data, beste askoren artean, ekonomiaren zenbait sektore goitik behera aldatzen ari dira, hala nola industria, komunikazioak eta Europako garraioa. Alor horiek, informazioaren eta komunikazioaren teknologien aurrerapenez lagunduta, lehentasunezko jarduera-diziplinak dira berrikuntza bultzatzeko Europar Batasunaren H2020 programarako.\nGarapen teknologikoan Europako proiektuek duten zereginean sakontzeko asmoz, IK4 Aliantza Teknologikoa InfodayH2020 jardunaldian izan zen, azaroaren 16an.\nInformazio-sistema adimendunetan eta EIKTetan aditu Aitor Arnaizek Aliantzak Europako proiektuen buru izaten eta haiek koordinatzen duen esperientziaren berri eman zuen ekitaldian, Bilbon, BEAZen egoitzan. BEAZ Bizkaiko Foru Aldundiaren sozietate publiko bat da, eta enpresen ekintzailetza, berrikuntza eta nazioartekotzea bultzatzen ditu.\nBEAZez gain, Innobasque, SPRI eta Garapen Teknologiko eta Industrialerako Zentroa (CDTI) izan ziren ekitaldiaren antolatzaile. Lehiakortasuna sustatzeko IKTek eta nazioartekotzeak duten garrantzia izan ziren jardunaldiaren ardatz nagusiak.\nSaioaren helburua, berriz, hau izan zen: Leadership in Enabling and Industrial Tecnologiesek (LEIT) diseinatutako 2018-2020 Lan Programari buruzko informazioa ematea. H2020 programaren barruan ikerketa eta garapen industriala sustatzeaz arduratzen den saila da LEIT.\nHorrez gainera, Digital InnovationHub-en zeregina aztertu zen saioan, eta Europan I+G+Bko proiektu bat aurkezteko gakoak zein diren.


Leku-izenen deklinabidean araututako zenbait bitasun: anakronismoa? | 31 eskutik\n← Itzulpen kritikariez eta epaimahaikideez\nBaragarri ez gaitezen bara →\n2016/01/13 · 07:00\nLeku-izenen deklinabidean araututako zenbait bitasun: anakronismoa?\nKontsonantez amaitutako leku-izenen deklinabidean, aukeran uzten du Euskaltzaindiaren arauak e epentetikoa erabiltzea edo ez leku-genitiboan, adlatiboetan eta ablatiboan: Eibarko zein Eibarreko, Eibarra(t) zein Eibarrera(t), Eibarrantz zein Eibarrerantz, Eibarraino zein Eibarreraino, Eibartik zein Eibarretik (baita motibatiboan ere, Eibar(re(n))gatik, baina hori ez da leku-denborazko kasua, eta utz dezagun alde batera).\n1979koa da araua, eta 35 urte eta gehiago igaro dira dagoeneko. Garbi dago azken 35 urteotan euskararen estandarizazioak hainbat urrats egin dituela (aurrerantz, gehienbat, ezta?). Horregatik, duela 35 urte zentzuzkoa izango zen, ziur asko, aukera bat baino gehiago uztea zenbait kasutan, orduko egoerari erreparaturik. Gaur egun, ordea, errealitateak erakusten du bide bat nagusitu dela, argi nagusitu ere. Beraz, jo daiteke iritsia dela unea garai batean zentzuzkoak ziren zenbait bitasun bazterrean uzteko, ia anakronismo bilakatu baititu denboraren joanak.\nGaur, esan daiteke halako hibridazio bat gertatzen dela epentesiaren erabileran. Batetik, leku-genitiboan (Eibar(re)ko) bizi-bizirik daude bi aukerak. Ez hain nabarmen Eibar adibidean (idatzizko erabileran alde handiz da nagusi Eibarko moldea Eibarreko moldearen aldean), baina bai kanpoko leku-izenetan (Parisko zein Pariseko, agerraldi-kopuruari dagokionez, parekatuta ageri dira; beste kasu batzuetan, denetarik dago, eta aldaera bat zein bestea izan daiteke nagusi: Laosko/Laoseko, Doverko/Doverreko, Suezko/Suezeko, Hondurasko/Honduraseko, El Salvadorko/El Salvadorreko). Garbi dago egungo egoeran ez dagoela oinarririk, erabileran oinarriturik, bitasuna gainditutzat jo eta baztertzea aldezteko.\nBestelakoa da, nabarmen, adlatiboetako e epentetikoaren kasua (Eibar(re)ra(t), Eibar(re)rantz, Eibar(re)raino). Euskal Herriko leku-izenetan beretan, Eibarko eta Zarauzko aukerak nagusi izanik ere Eibarreko eta Zarautzeko aukeren aldean, alderantziz gertatzen da adlatiboetan: Eibarrera eta Zarautzera aldaerak askoz gehiago erabiltzen dira Eibarra eta Zarautza baino (beste kontu bat da ahoskera: [zarautza] esatea guztiz arrunta da hizkera batzuetan, baina baita [etxea] esatea ere, nahiz eta etxera idatzi. Beraz, ahoskera ez da hemen nahastekoa). Eta are nabarmenagoa da aldea beste adlatiboetan: Eibarrantz, Eibarraino, Zarautzantz, Zarautzaino aldaerak hutsaren hurrengo dira Eibarrerantz, Eibarreraino, Zarautzerantz, Zarautzeraino aldaeren aldean. Egiaztatu nahi baduzu, galdetu Google anaia handiari.\nKanpoko leku-izenei dagokienez, ia erabatekoa da e epentetikoaren erabilera: Madrila eta Parisa aldaerek badute oraindik tokitxo bat gaur egungo testuetan, Madrilera eta Parisera nabarmen nagusi izan arren. Baina Atenasa, Singapurra, Doverra, Galesa, Calaisa, Milana, Budapesta gisakoak hutsaren hurrengo dira –edo erabateko hutsa– Atenasera, Singapurrera, Doverrera, Galesera, Calaisera, Milanera, Budapestera aldaeren aldean. Gaur egun, euskaldun batzuentzat –askorentzat, esango nuke, baina frogarik gabeko irudipen hutsa da–, Milana gisako formak (Milana joan da), idatziz, ez bakarrik bitxiak baizik eta ulergaitzak ere badira, ez baitute ikusten halakoen atzean NORA dagoenik.\nIdazle gutxi batzuk, bestalde, saiatzen dira, borondate onez, koherentziari eusten: Eibarko eta Londresko esan eta idazten badut, epentesirik gabe, berdin jokatu beharko dut gainerako kasuetan ere: Eibarraino eta Londresaino. Baina ez dut uste egungo euskara estandarrean Londresaino idaztea inori berez ateratzen zaionik; hau da, iruditzen zait koherentzia nahiak eragindako artifizialtasuna dela.\nHorregatik, uste dut iritsia dela unea Euskaltzaindiak duela 35 urte hartutako erabaki hura (ez hura bakarrik, baina hari buruz ari gara gaur) berrikusteko eta gaur egungo erabilera arauan islatzeko, leku-denborazko kasuetako e epentetikoaren simetria beldurrik gabe hautsita. Hau da, egungo Eibar(re)ko, Eibar(re)ra(t), Eibar(re)rantz, Eibar(re)raino, Eibar(re)tik aukera-parrasta murriztea eta e epentetikorik gabeko aukera kentzea adlatiboetan. Hau da, honela uztea:\nEibar(re)ko, Eibarrera(t), Eibarrerantz, Eibarreraino, Eibar(re)tik.\nIzango da bazterretan heretikotzat joko nauenik eta euskara batuaren harroinak pitzatu nahia leporatuko didanik. Ez ahal nau Euskaltzaindiak eskumikura egotziko!\n6 responses to “Leku-izenen deklinabidean araututako zenbait bitasun: anakronismoa?”\nErabat ados. Nik areago “nahasiko” nuke: adlatibo hutserako ere, tradizioaren eta egungo erabileraren arabera, -(er)a batzuk onartuko nituzke (baina ez horiekin batera -aino, -antz nahitaez).\nOndo esana, oro har. Bada ordua batkeria ekarri duen bakteria hori akabatzeko!\nErabat oker egongo naiz, baina Eibarko (sic) eibartar izanda, lagaidazue zalantza/galdera plazaratzen 😉\n* Eibarko/Eibarreko eta Eibartik/Eibarretik kasuetan ahoskera kontu bat besterik ez dago. Euskarazko joera, nik uste, hauxe dela: hurbileko toponimo ezagunetan epentesirik ez sartzea, eta norbere zilborretik urrundu ahala, epentesi hori gero eta gehiago sartzea (ahoskatzeko errazagoa delako, neurri batean). Hau da: eibartarrak “Eibarko” eta “Zaldibarko” esango ditu beti-beti (eta Eibartik, Elgoibartik, Zaldibartik,…), baina “Atauneko” eta “Beasainetik” esan ditzake arazo barik. Ataundarrak, aldiz, “Ataungo” eta “Beasaingo” esango du normalean, baina lasai asko esan edo onar ditzake “Zaldibarreko” eta “Eibarretik”. Eta ataundarrak zein eibartarrak, errazago sartuko dute epentesia “Kirimeko” moduko herri ezezagun batean (Kirim, Kamerungo herri ezezaguna), askoz arruntagoa den “Madrilgo” forman baino.\nKasu honetan, nik dakidala, ez dago euskalkiaren eraginik. Antzera jokatzen dugu Euskal Herriko hiztun gehienok (hegoaldekook, barrena).\n* Zarautza/Zarautzera bikotean, ostera, epentesiaz aparte, ez al dago nolabaiteko ezberdintasun morfologiko bat, euskalkiarekin oso lotuta dagoena? Epentesiaz gain, nolabaiteko morfema ezberdina dago hor azpian, euskalkiaren arabera aldatzen dena: -ra vs. -a. Hau da, adibide bat jartzearren: zarauztar batek “Zarautza” dioenean (edo Milana), -(e)r- hori jan egin du? ala ez du sartu ere egin? Eibarren, esate baterako, “Eibarko” eta “Eibartik” darabiltzagu, baina inori ez diozu entzungo Eibarra, Zarautza edo Beasaina modukorik; gure euskalkian ezinezko iruditzen zaizkit horrelakoak. (Bide batez: “Eibar” adibide eskasa da kasu hau aztertzeko, -r amaieraduna izanda).\nBaina tira: bilakaerak edozein izanda ere, Alfontsoren proposamenarekin erabat ados, gehienbat guk horrela erabiltzen ditugulako 😉\nEibarko, Eibartik, Eibarrera,…\nBeasainen “Beasaina” esaten dugu nora kasuan, eta -a hori ez da ahoskera-kontua, deklinabidea baino (bestela balitz, ahozko laburtzea alegia, “Beasainea” esango genukeen).\nNi ere guztiz bat Alfontsorenarekin.\nGero eta kezkatuago nago euskara batuagatik, gero eta urrunago sumatzen ditudalako gizarte-eragile batzuek eta beste batzuek batuari buruz dauzkaten ikuspegiak. Zein izango litzateke ondorioa Euskatzaindiaren arau batek adlatiboa «Eibarrera» / «Eibarrerat» bikotera mugatuko balu? Euskara batuan, ordutik aurrera, «Beasaina noa» esatea txarto egongo litzatekeela? Beti? Maila- eta estilo-aukerak gorabehera? Ondo, ostera, «Bilborat joan gura dut»? «Bilborat joan gura dut okela erosten» ere, ondo? Beude arauak daudenean, erabilera bere bidea urratuz doan artean. Iritzi horretakoa naiz ni, behintzat. Uste dut emankorragoa litzatekeela euskara batuaren irismenari buruz gogoeta egitea.


MediaTek P60 ofizialki aurkezten da MWC18 | n Androidea\nMediaTek P60 MWC18-n aurkeztu da ofizialki\nAaron Rivas | | MWC, Berri\nEgun hauetan Bartzelona hirian egiten ari den Mobile World Congress bilakaera aurrera joan ahala, hainbat aurkezpen eta aurkezpen desberdin ikusi ahal izan ditugu, eta horietatik hainbat teknologia sektoreetako fabrikatzaile ezberdinek guri eskaintzeko ekarri dizkiguten berrikuntzak nabarmentzen ditugu. esperientzia hobea eta inteligentea 2018 urte itxaropentsu honetan ... Halaxe da MediaTek P60, bertatik ateratzen duzun SoC bat aurretik hitz egin genuen, baina iragazketa eta zurrumurruen irrikan.\nAtzo, txip hau Taiwaneko MediaTek enpresak ekitaldi erraldoi honetan aurkeztu zuen, semikonduktoreak eraikitzen espezializatutako haririk gabeko fabrikatzailea, Qualcomm-ekin batera prozesadoreen kasuan telefono fabrikatzaileen lehentasunagatik tronurako borrokan dabilena, nahiz eta gaur egun bigarrenaren atzean dagoen. Ezagutu SoC honen xehetasun eta zehaztapen guztiak behean!\nMediaTek P60 txipeko sistema batean oinarritzen da (System On Chip edo SoC), enpresaren arabera, AI prozesaketan (APU mugikorra) oinarritutako multikore suite batean eta MediaTek-en NeuroPilot AI (adimen artifiziala) teknologian oinarrituta dago. . Horrez gain, ARM Cortex-A73 eta A53 nukleoen konglomeratu batek optimizatzen du. errendimendua% 70eraino igo da CPUan eta GPUan fabrikatzaile bereko Helio P23 eta P30 aldean. Hori guztia egiten den FinFET fabrikazio prozesuari zor zaio, hau da, 12 nanometrokoa, eta horrek 14nm-ko beste txip batzuek baino askoz ere energia kontsumo txikiagoa ematen digu, adibidez, 28nm, edo 12nm ere luzeago eta gehiago eskaintzeko. telefono autonomia eraginkorra.\n"Gure teknologia berritzaileen ondarea baliatuz, MediaTek-en Helio P60 berriak kontsumitzaileek smartphone batetik espero dezaketen guztia aldatzen du"Esan du TL Lee-k, MediaTek Wireless Communication negozio unitateko zuzendari nagusiak. "Nukleo handien potentzia eta errendimendu guztiarekin, AI aplikazioetarako prozesatze unitate batekin batera, MediaTek-en Helio P60 chipset-ak goi mailako funtzio ugari eskaintzen dizkie kontsumitzaileeihala nola, aurpegia hautemateko ikasketa sakona, eszena eta objektuen identifikazioa, joko esperientzia leunak eta kamera barruko funtzio adimendunak. Txip multzo berri honek gailu sinestezinetara sarbidea ematen die guztiei prezio altua ordaindu gabe"Bukatu zuen.\nSoC hau Cortex-A73 lau nukleok osatzen dute 2.0 GHz-ko erloju maiztasunarekin, eta, zorrotzagoak ez diren zereginetarako, lau Cortex-A53 2.0 GHz-tan.. Aldiz, 12 nanometroko eraikuntza prozesuan fabrikatzen da, goian adierazi dugun moduan, eta horrek onura dakarkigu batez ere gure mugikorraren energia kontsumoan, eta are gehiago grafikoen prozesamendua eskatzen duenean, izan litekeen moduan. multimedia edukia eskatzen duten kasuetan ere. errendimenduari dagokionez, ehuneko 25 arteko hobekuntza lortzen du serie bereko iraganeko beste aldaeren aldean, eta hori da, printzipioz, MediaTek-en CorePilot 4.0 teknologiari esker kudeaketa termikoa, erabiltzailearen esperientzia kontrolatzea eta EAS (Energy Aware Scheduling), hau da, energia optimoa erabiltzeko optimizatutako konfigurazioa.\nGainera, ezaugarri horiek lineako prozesadore azkarrena, eraginkorrena eta errendimendu onena bihurtzen dute P MediaTek-ek eginabertan, zehaztu ditugun ezaugarri berritzaileak ez ezik, MediaTek-ek garatutako NeuroPilot AI teknologia ere nabarmentzen dugu, EAS programazioarekin batera doa bera, txip honek eskatzen duen energia kontsumoaren eraginkortasuna hobetzen laguntzeko. bertan kamera biko argazki atalean ehuneko 18ra arteko aurrezpena nabarmentzen dugu teknologia zaharreko beste prozesadore batzuekin alderatuta, eskerrik asko, beraien lana elkarrekin optimizatuta dagoen nukleoei emandako konfigurazioari esker, prozesuak eta lanak azkarrago eta modu eraginkorragoan burutzeko, horrela 280GMAC / s-ko errendimendu maximoa lortuz. Zer gehiago, teknologia hau bateragarria da Google Android Neural Networks APIarekin (Android NNAPI), baita adimen artifizialean oinarritutako hainbat interfaze eta egiturekin ere, hala nola TensorFlow, TF Lites, Caffe eta Caffe2. Horrek AIren erabileran oinarritutako aplikazioen eta laguntzaile birtualen garapena eta exekuzioa errazten du.\nHona hemen MediaTek P60-k ezartzen dituen ezaugarri garrantzitsuenak:\n2 Adimen aurreratua\n3 Konektibitate sofistikatua\n4 Argazki adimenduna\n5 Potentzia eraginkorra\n6 Barne distira\nProzesadore honen abiadura, nukleo kopurua eta hura optimizatzen duten teknologiak paregabeko errendimendua lortzeko, P60, bere Cortex-A73 lau nukleoei esker 2.0 GHz eta lau A53 2.0 GHz, eta baita Maliri Integratzen duen G72 MP3 GPUa Aplikazioak eta jokoak, baita exekutatzen ditugun multimedia edukiak ere, arazorik txikienik gabe eta ahalik eta jariotasun handienarekin exekutatuko dira inoizko esperientzia onena bermatzeko..\nLehen aipatu dugun NeuroPilot teknologiak adimen artifizialeko onena dakarkigu egunero sortzen diren zereginak errazteko, horietan ikaskuntza-motor ezberdinekin eta laguntzaile birtualekin integrazioa nabarmendu dezakegu, hala nola Google Assistant, adibidez.\nHau, aldi berean, garatzaileentzako AI aplikazioen garapen eta hedapen erraza ahalbidetu Google Android Neural Networks APIarekin eta antzeko oinarria duten beste plataforma ezberdinekin duen bateragarritasunari esker.\nMediaTek Helio P60 munduko 4G LTE banda guztiekin bateragarria den modemarekin dator, sare honen bidez deiak egitea ahalbidetuko digun 4G VoLTE teknologiaz gain, aurrekaririk gabeko konektibitate globala emango digun TAS 2.0 Smart.\nTaiwaneko enpresak SoC honekin egindako lan eta garapen bikainari esker, P60-k aparteko kalitatea duten irudiak ateratzea lortzen du, bertan maila emaitzak aurkituko ditugu prima duten konfigurazioa dela eta 20 + 16MP kamera bikoitza edo 32 megapixelekoa besterik ez du onartzen. Gainera, AI eskuan eta bere APU Mugikor indartsuarekin, ez du arazorik funtzio desberdinak betetzeko, hala nola, denbora errealean aurpegiaren edertzea, HDR kapturak, denbora errealean egindako gainjartze berriak, argazkien hobekuntza, aurrebistak, bideoa denboran. eta gero agerian utziko ditugun beste batzuk.\n12 nanometroko FinFET prozesuan oinarritutako eraikuntza dela eta, txip hau merkatuko gehienak baino zereginak azkarrago egiteko gai da, baina energia-kontsumoari dagokionez eraginkortasun nabarmena arriskuan jarri gabe, gure mugikorraren bateriak gutxienez eraginik izan ez dezan.\nBere barne atal fisikoari dagokionez, MediaTek Helio P60-k 4 GB LPDDR8x RAM onartzen ditu gehienez 1.8 GHz maiztasunarekin, eMMC 5.1 edo UFS 2.1 ROMarekin, 20 + 16MP kamera bikoitzarekin edo 32MP kamera bakar batekin goian adierazi dugun moduan, eta FullHD + pantailarekin 2.400 x 1.080 pixeleko bereizmena 20: 9 itxurako erlazioarekin. Zer gehiago, Hau Mali-G72 MP3 800MHz GPU batekin dator.\nAzkenean, merkatura ateratzeari dagokionez, konpainiak, Bartzelonako Mobile World Congress-en aurkezteko unean, hori nabarmendu zuen aurtengo bigarren hiruhilekoaz geroztik eskuragarri egongo da hainbat gailu mugikorretan.\nProzesadore honi buruzko informazio gehiago eskuratzeko, bisitatu MediaTek-en webgune ofiziala.\nArtikuluaren bide osoa: Androidea » Berri » MediaTek P60 MWC18-n aurkeztu da ofizialki\nEzagutu Sony Xperia XZ2 eta XZ2 Compact berriak


Sexu eta genero aniztasuna ziklo batean aztergai - Sakana - Guaixe.eus\nSexu eta genero aniztasuna ziklo batean aztergai\nGuaixe 2020-12-15 10:34\n'Homoamak' filmeko protagonistak. GEURIA.EUS\n'Askotariko Sakana. Aniztasuna ereiten' zikloaren barruan Irurtzunen, eta Lakuntzaren txanda heldu da. Bi saioetarako aforoa murriztuta dagoenez, aldez aurretik gonbidapena eskuratu behar da berdintasuna@sakana-mank.eus e-postaren bidez.\nSakanako Mankomunitateko Berdintasun Zerbitzuak eta Kattalingunekrekin batera Nafarroako Gobernuko LGTBI+ zerbitzuarekin batera, Askotariko Sakana. Aniztasuna ereiten zikloa antolatu dute. Lastailaren 22aren eta azaroaren 8aren artean egitekoa zen, baina pandemiari aurre egiteko murrizketa neurriak direla eta iragarritako saioak ezin izan ziren egin. Antolatzaileek berriro heldu diote egitarauari eta Irurtzungo eta Lakuntzako saioak asteburuan izanen dira. Gainera, Irurtzunen Hormak, mendialdeko LGTBI+ elkartearen aurkezpena izanen da.\n19:00etan Hormak mendialdeko LGTBI+ taldearen aurkezpena, Homoamak eta Tras la piel film laburren emanaldia eta Kattalinguneren aurkezpena. Irurtzungo kultur etxean.\nAbenduak 20, igandea\n17:00etan Mari, Meri eta Lari ipuinez eta kantuz osatutako antzezlana, 3 urtetik gorako haurrendako. Ipuinak sexu eta genero aniztasunaz ari dira, familia eredu desberdinez, beldurrak baztertzeaz eta, azkenean, askatasunaz. Ikuskizunak biltzen dituen abestiak Yogurinha Borovarenak dira, Sentipenak askatu diskoarekin ikusle gazteagoengana iritsi nahian argitaratutako kantak. Galder Perezek idatzitako eta Maria Urcelay aktorearekin batera sortutako ikuskizun hori umeei zuzenduta dago, baina adin guztietako lagunentzat da aproposa, oraindik ere, denok dugulako sentipenak askatzeko beharra eta gogoa. Lakuntzako kultur etxea.\nGizartea Irurtzun Lakuntza


Reala | Lantalan\nRealeko langileok euskarazko testuen kalitatea hobetzeko ikastaroan\n2017ko lehehengo hilabeteetan testu idatzien kalitatea hobetzeko ikastaroa egin dugu Realeko langile batzuek. Ikastaroa eskaintzeko ideia Euskara Batzordean sortu zen, Realeko hainbat departamentuko langileek testuak sortu behar ditugu; batzuetan barrura begirako komunikazioak dira; beste batzuetan bazkide eta zaleei zabaldu beharrekoak. Noski, sare sozialen bidez zabaltzen ditugun komunikazioek ikusgarritasun handia dute. Ahalik eta testu egokienak sortzea da gure helburua eta, ohikoa denez, batzuetan zalantzak izaten ditugu. Beraz, ikastaroa gure premietako bat erantzutera zetorren.\nIkastaroan izen-emateko aukera zabaldu zen Realeko langileen artean eta 12 laguneko taldea osatu genuen ikastaroa emateko. Taldea bagenuen, irakaslea ere bai, beraz prest ginen euskaraz sortzen genituen testuak hobetzeko.\n6 saio eman genituen urtarrila eta martxoa bitartean. 2 orduko saioak izan ziren. Irakasleak hiru kontzeptuen inguruan harilkatu zuen ikastaroa: zuzentasuna, jatortasuna eta egokitasuna. Hiru kontzeptuak abiapuntutzat hartuta, gure testuak hobetzeari ekin genion. Horretarako interneten eskura ditugun baliabideen berri izan genuen, mezu elektroniko egokiak idazteko gakoak, gure idazketa estiloa hobetzeko irakurgarritasuna errazteko gomendioak eta abar. Jasotako baliabide eta gomendioak praktikan jarri genituen hainbat testu idatziz eskoletan edota etxeko lan moduan.\nIkastaroa bukatu eta gero, bertan jasotako baliabide eta gomendioen bilduma laburtua sortu genuen eta Realeko langile guztien esku jarri genuen. Gu bezala, beste batzuek ere izan ditzaketen zalantzak argitzeko lagungarria baita. Era berean, hilero argitaratzen dugun Realeko euskara planaren aldizkarian idazkera hobetzeko gomendio bana txertatzen da\nIkastaroaren balorazioa ere egin genuen. Oro har, gustura gelditu ginen ikastaroan ikasitakoarekin. Hala ere, eguneroko lanean sortzen zaizkigun zalantzak argitzen jarraitzeko beharra ere ikusten genuen. Hori dela eta, hurrengo denboraldia begira jarri ginen eta proposatu genuen aurrerago beste saio batzuk emateko aukera. Helburu argia dugu, gure testuak lehenengo mailakoak izatea.\nSinatuta: Alfredo Castresana eta Realeko beste 14 langile


Maria Ruiz: «Jendeak okerrago ikusten du emakume bat kartzelan egotea gizon bat baino» : Bidasoko Hitza\nMaria Ruiz: «Jendeak okerrago ikusten du emakume bat kartzelan egotea gizon bat baino»\n‘Argi-izpiak txarrantxen artean' ikerlana argitara eman dute Maria Ruizek, Oihana Etxebarrietak eta Laura Varak espetxea feminismotik eraldatzeko gogoetarako proposamena mahai gainean jarriz.\n'Argi-izpiak txarrantxen artean' ikerlanaren aurkezpena Mikelazulon. Ezkerretik eskuinera: Etxebarrieta, Vara eta Ruiz. (Irudia: Soraya Ronquillo)\nOihana Etxebarrieta hondarribiarrak, Maria Ruiz irundarrak eta Laura Vara errenteriarrak koordinatutako ‘Argi-izpiak txarrantxen artean. 14 begirada kartzela feminismotik birpentsatzeko’ azterlanak (UEU, 2019) espetxea eta feminismoa uztartzen dituen hausnarketarako gonbidapen izan nahi du. Ruizekin eta Etxebarrietarekin bildu da HITZA ikerlanaren nondik norakoak biltzeko asmoz.\nKartzela feminismotik birpentsatzeko hamalau begirada proposatzen dituzue, zein da ikerlan honen helburua?\nOihana Etxebarrieta: Izenburuak berak esaten duen bezala espetxe sistema, eta egun, espetxeak suposatzen duen guztia ikuspuntu feminista batetik aztertu behar dela sinetsita gaude. Horrek ahaztutako askori begirada jartzeaz gain, sistema honek patriarkatuarekin eta orokorrean jendarteak antolatzearekin duen harremana aztertu behar dugu. Gainera, ezin dugu aztertu zerbait isolatua izango balitz bezala, jendartea erreproduzitzeko eta gainera oso modu konkretu eta matxista batean erreproduzitzeko beste tresna bat delako. Hor sortzen diren botere mekanismoak, bereziki emakumeekiko bultzatzen den errepresio sistema oso lotuta dago jendarte matxista honekin, emakume ‘onak’ erreproduzitu nahiarekin, barruko zein kanpoko banaketa hori ondo mantentzearekin: gu eta besteak. Emakume ‘txarrak’, delitu hori egin dutenak demonizatuz bestelako emakume ‘onak’ egin nahi gaituzte. Bada sistema oso bat uste duguna baino eragin handiagoa daukana.\nMaria Ruiz: Liburuaren ideia izan da biltzea azken urteetan egin diren zenbait lan emakume presoen eta kartzela sistemaren inguruan. Jende ezberdina, leku ezberdinetatik. Oihanak esan bezala, azkenean pentsatzen dutelako, eta pentsatzen dugulako, gai honen inguruan ikuspegi feminista batetik hitz egitea beharrezkoa dela. Gure helburua izan da bilketa lan bat egitea eta sortzea lan bakar bat horiek guztiak harremanetan jarriz, hausnarketarako baliagarria izango den material bat sortzeko, birpentsatzeko zer den kartzela, zer pentsatzen dugun, zein genero aurreiritzi ditugun emakume presoen aurrean, eta errealitatea ikusarazteko: beti baztertuagoak egon direla gizonak baino. Ez da proposamen itxi bat, ekarpen ezberdinak dira, hausnartzeko gonbidapen bat da, gauza asko zalantzan jartzeko, eta honen inguruan lanean jarraitzeko .\nZer suposatzen du aipatu duzuen guztiak preso dagoen emakume batentzako? Estigmatizatuak dira?\nRuiz: Ikusten da kartzela sistema guztia eta delituaren ideia bera androzentrikoa dela, dena pentsatua izan da gizonentzat, gizonekin erabiltzeko, gizonen aldetik. Emakumeak direnean lege hauste horiek egiten dituztenak eta preso daudenean, jarrerak, interpretazioak, ikuspegiak ezberdinak dira. Ondorio negatibo batzuk sortzen dira emakumeentzako plano ezberdinetan. Bata da estigma. Jendarteak nola ikusten dituen emakume horiek eta nola ikusten dituen gizonak, gaitzespena, kritika nolakoa den. Jendeak okerrago ikusten du emakume bat kartzelan egotea gizon bat kartzelan egotea baino.\nBadago bigarren plano bat non emakume presoek, besteek bezala, barneratu ditugunez genero eredu tradizionalak bereziki sufritzen dute kartzelan daudenean ezin dutelako familia zaindu, ez daudelako familiaren ondoan, alaba eta ama txarrak sentitzen direlako, familiarentzako zama bat bihurtu direla sentitzen dutelako.\nEta badago hirugarren dimentsio bat kartzelako baldintzekin eta barruan dauden diskriminazioekin lotuta dagoena. Adibidez, ikusten denez emakumeek pairatzen dute dispertsio gehiago haientzako kartzela gutxiago daudelako, baliabide gutxiago dituzte, espazio txikiagoetan daude, askotan jarduera gutxiago eskaintzen zaizkie, bertan eskaintzen diren edukiak askotan oso sexistak dira. Zerrenda luzea da. Diskriminazio batzuk kalean gertatzen diren bezalaxe gertatzen dira kartzelan.\nEtxebarrieta: Nik gehituko nuke infantilizazioa ematen dela beraiekin espetxean. Funtzionarioek emakume presoekiko daukaten gerturatzeko modua askotan da Señorita edo Don deitu behar izaten dietela euren zaintzaileei, horrek suposatzen duen karga moralarekin. Espetxea berez berrezteko sistema bat da, baina emakumeen kasuan, emakume ‘txarra’ izatera zigortzen dutenez ere, infantilizazio hori ematen da, eta zigorrak gogorragoak dira. Espetxearen kontra egin ditzakezun arau hausteen artean, logela ez garbitzea edo zure ohea ez egitea, askoz gehiago zigortuko da emakumeen kasuan zaintzarekin, garbiketarekin zerikusiarekin duten gauzak direlako. Areago, sexualitatearekin zerikusia duten gauzekin, espetxe mistoetan emakume bat eta gizon bat sexu harremanak izaten ikustean arrunta da emakumea zigortzea eta gizona ez, gizonek behar sexual batzuk dituztela ulertzen dutelako, eta emakumeek ez.\nMaria Ruiz ezkerrean eta Etxebarrieta eskuinean HITZAri emandako elkarrizketan.\nMaitasunaren gaineko atal bat jorratzen duzue. Zer nolako eraldaketa ematen da esparru horretan?\nRuiz: Esti de Miguelen planteamendua da. Zenbait pertsonek, Oihana tartean, maitasuna eta harreman sexu-afektiboak kartzelan aztertu dituzte. De Miguelek aztertzen du maitasuna izan daitekeela erresistentzia forma bat kartzelan. Egoera zailean daude, egunerokotasuna gogorra da, baina aurkitzen dituzte edo saiatzen dira aurkitzen zirrikitu txikiak horri nolabait aurre egiteko, egunerokotasuna jasangarriagoa izateko, lortzeko nolabait kartzelan bizirautea.\nEtxebarrieta: Maitasuna modu zabalean ulertuta, preso baten eta presoaren ingurune hurbil horren azterketa egitea oso garrantzitsua da. Maitasun sare horiek egiten dute ez soilik presoak, bere ingurune guztiak sufritzea espetxe sistemak suposatzen duena. Espetxe sistemaren kaltetuen artean, beste alde horretara begiratuko bagenu bereziki emakumeek osatutako talde baten inguruan hitz egingo genuke. Senide askok esaten dute itxarongelak emakumez beteta daudela, eta itxarongela horietan dauden pertsona horiek kalte guztia sufritzen dute. Aldi berean, espetxearen egunerokotasunari aurre egin ahal izateko, ezinbestekoa da babes emozional afektibo bat emango dizun edonor edukitzea. Ez dakit erresistentzia praktika edo biziraute praktika bilakatzen den.\nEstigma gutxiago izan dezaketen presoek, kasu honetan preso politikoek, babes sare handi bat dute zeinak maitasunez hornituko dituen. Espetxearen gogortasunari aurre egin ahal izateko oinarri sendo bat dute, nahiz eta bestelako gabezia asko dauden. Honekin ez dut esan nahi bizigarria denik inorentzako. Baina pertsona asko, eta batez ere emakumeak, afektu sarerik gabe geratzen dira askotan estigmak suposatzen duenarengatik, eta emakume atzerritarrez hitz egiten badugu, are gehiago. Nola egingo diote aurre horrelako egoera bati? Harreman lesbiko gehiago ematen dira erresistentzia bezala, afektuaren beharra daukazulako.\nRuiz: Elkarrizketatutako emakume presoek esaten zuten halako harremanek ilusioa ematen zietela, eta egunerokotasunean laguntzen ziela. Emakume preso horietako batzuek kartzelan hasten ziren harremanetan gizonekin, baina beste batzuk emakumeekin, eta agian ordura arte inoiz ez zuten izan harremanik emakume batekin. Kartzela barruan sortzen diren harremanek ez dute orokorrean jarraipenik izaten kanpoan, baina barruan garrantzia dute eta nabarmentzekoa da.\nEtxebarrieta: Nabarmentzekoa da ere bai gizonen kasuan homosexualitate maskulinoa oso zigortua dagoela espetxe barruan. Maskulinitate hegemonizazio bat ematen da espetxean, indartsuarena eta maskulinoaren maskulinoena loratzen da. Interesgarria da Oier Azkarragak landutako lana euskal preso politikoen kolektiboaren barruan, eta nola batzuk erabakitzen duten homosexualitatea isiltzea bizirauteko. Nahiz eta kolektibo prestigiotsu baten parte izan.\nZein ondorio interpreta daitezke maskulinitate eredu horien gaineko hausnarketaz?\nEtxebarrieta: Lotzen direla ez soilik espetxearekin, iruditegi kolektiboarekin baizik. Kolektibo baten parte izateak baditu bere alde ‘onak’, kakotxen artean diot, eta ‘txarrak’. Positiboa da, babes sare bat daukazulako, baina aldi berean kolektibo baten parte izateak iruditegi kolektibo baten parte izatea ere dakar. Iruditegi kolektibo horiek ere, jendarte baten parte garen heinean, genero arauaren baitan sortuak izan dira. Hor batez ere aztertzen dena da gudariaren figura hori nola eraiki dugun, historikoki nolako garapena izan duen, eta oraindik ere nolako pisua daukan. Ezin dugu ahaztu Zai dago ama, zai aita, zai andre ta lagunak abesten dugula oraindik ere, eta horrek ikusezin egiten du kolektibo horren parte bat: emakumeak. Eta emakume presoen kasuan sufritzen duten diskriminazioa hirukoitza baldin bada sozialen kasuan, politikoen kasuan laukoitza da, erregimen berezi batean zigortzen dituztelako. Ikusezintasun bat ematen da. Duela gutxi hasi gara hitz egiten sufritzen dutenaz, eta hori da mugimendu feministak eta errepresioaren aurkako mugimenduak elkarlotuta lanketa bat egiten hasi direlako. Emakume preso askok urteak pasa dituzte bakartuta, baina dispertsioaz hitz egiten genuen, ez dispertsioak emakumeei bereziki eragiten zienaz.\nGizonezkoen kasuan, eredu hegemoniko horretatik kanpo egon diren askok eredu horri aurre egiteko indarrik, gogorik edo aukerarik ez dute izan, bakoitzak bere arrazoiak medio, edo suposatu die horri aurre egin behar izateko extra bat hortik ateratzea, zaurgarri irudikatzea. Ikerlana egin nuenean ikusten zen nola preso politikoak emakumeak espetxetik ateratzen zirenean errazago onartzen zitzaiela psikologora joan behar izatea, baina gizonezkoen kasuan zaurgarritasun hori ez zen onartzen. Emakumeek hori apurtu dute, baina gizonezkoak apurtzen hasi diren arren, zama bat da beraientzako.\nZer proposatuko zenukete sistema honi aurre egiteko?\nEtxebarrieta: Kontua da honen inguruan hitz egin behar dugula, sistema aztertu behar dugula, eta sistema aztertu bere orokortasunean. Hemen hori egiten saiatu gara, aspektu ezberdinetatik lantzen eta emakume ezberdinek zein gizonek espetxe sistemarekin sufritzen dutena hitzez adierazten hasi behar gara. Ezin dugu beste alde batera begiratu. Emakume eta gizon preso horiei ahotsa eman behar zaie. Espetxea, gainera, ez da inoiz amaitzen. Espetxea eta bere ondorioak beti geratuko dira pertsona horrekin. Eta horri ere heldu behar diogu. Argi-izpiak esaten dugunean, argia emateaz ari gara, oso opakoa baita sistema hau. Mariak esan bezala, ez dugu ekarri proposamen bat, ez da %100ean abolizionista, ez da sistemarekin jarraitzeko proposamena, ez da ‘emakumeez hitz egin dezagun’ eta listo, baina bai hasi behar gara aztertzen punitibismoak gugan duen eraginaz. Salhaketa Nafarroak, adibidez, antipunitibismotik egiten du azterketa eta Iruñeko talde bortxaketa bezalako sententzien aurrean, mugimendu feministako ahots batzuek eskatzen dutenean bizi osorako espetxe zigorrarekin xaxatzen gaitu. Hori problematizatzen hasi behar gara emakumeon gorputzak erabiltzen ari direlako zigor sistema okertzeko, estutzeko, indartzeko. Eta hori beti gure kontra dator.\nRuiz: Salhaketa Nafarroa, eta Paz Francesek eta Diana Restrepok egindako artikulua oso argi kokatzen dira kartzelaren eta zigorraren kulturaren abolizioaren alde. Kartzela zigorrarekin eta sistema penalarekin bukatzearen alde daude. Liburu honetan parte hartu duten beste pertsona batzuek ez dute hain argi. Nik uste dut planteamendua interesgarria dela, eta bestelako proposamenak egiten dituzte, adibidez, justizia errestauratiboa. Egia da gauden testuingurua ez dela bereziki irekia, eta azken urteak oso zigortzaileak izan direla. Oso gonbidapen interesgarria da hausnarketarako eta edozein kasutan, positiboa izango dela guretzat urratsak egitea kartzela sistemaren desagerpenerantz.


Kokalekua – Ahozko euskal literatura\nLiteratura idatzia eta ahozkoa\nLiteratura XIX. mendeko Europan\nTradizioz ez datorrena\nAhozko literaturaren biltzaileak\nDena dela, bertsolaritza ez da Euskal Herrian soilik sortu den fenomenoa. Lehen eta orain, munduko herrialde askotan ezagutu den eta ezagutzen den gertakaria da bat-bateko bertsolaritza. Aipagarriak dira, mundu zabalari begiratuz, Kubako dezimistak, Argentinako payadoreak, Errusia zaharreko kantari kosakoak, Eskandinaviako kantari repentistak, Portugalgo kantadoreak, Polinesia, Afrika, Mexiko, Britainia, Gales, Galizia, Andaluzia, Menorca eta besteetako inprobisatzaileak.\nHistorian atzera eginez, Biblian, eta Greziako eta Erromako literaturan ere agertzen zaizkigu bertso jardunaren aztarrenak.\nBertsolaritzaren antzinatasunari dagokionez, bertsolariak artzain giroan du bere kokalekua. Bertsolariak klasikoen aurreko mundu hura islatzen duela uste da. Literatura klasikoan ageri denez, artzainak apustuan aritzen ziren bat-bateko bertso saioak egiten. Hortik dator aspaldiko esaera: “bertsolaria: nekazari txarra, baina ez artzain txarra”.\nEuskal Herrira itzuli eta bertako bertsolaritzari begiratzen bazaio, 1801era arte dena ilun ageri dela esaten digu Aita Zabalak: puska txiki batzuk baino ez dizkigu gorde oroitzapen kolektiboak. Urtemuga horretatik honantz, ordea, bertsoari buruzko xehetasunak zuzenagoak dira eta ugariagoak. Ahozko tradizioa ez dator hain urrutitik, hots, gure aiton-amonen mundua jasotzen duenez, nahiko zehatza eta aberatsa da.\nXIX. mendera arte euskaldunek izadiarekin zituzten harreman zuzenek eta elizatik jasotako mezuak garrantzia handia zuten. Horiek herriak buruan hartu ditu eta honela belaunaldiz belaunaldi ia Euskal Herri euskaldun osora hedatu da bertsolaritzaren tradizioa. Baserria, etxeko sukaldea, artazuriketa, herrietako azoka eta ganadua zaintzen pasatutako orduak… izan dira guganainoko eskailera osatu duten urratsak.\nHoriek horrela, azken 200 urteetara gatoz izenez eta goitizenez ezagutzen ditugun ondoko bertsolari hauekin: Pernando Amezketarra, Juan Ignazio Iztueta, Txabalategi, Zabala, Pastor Izuela, Mardo, Etxahun, Otsalde, Bordel…\nMetrika eta baliabideak\nKronologia – Sailkapena


Arte garaikidea begiratzeko zientzia – ztb bergara\nNOIZ: Urriak 22\nPUBLIKOA: Beart + Orokorra\nArtelan ezagunak eta arte-mugimendu modernoak erabilita –esaterako, grafitia edo pop-artea–, ikusiko dugu zientziarekin duten lotura norainoko estua den. Artistentzat inspirazio izan ziren tekniken bilakaera ikusten hasi, eta materialen irakurketa poetikoa egitera iritsiko gara. Hormigoizko eskultura batek ez du brontzezko baten esanahi berbera. Pintura akrilikoa asmatu ez balitz, arte abstraktua edo grafitia ez ziren izango gaur egun direnak. Zientzia eta artea lotzen dituzten istorio liluragarriak daude, eta horiei esker lausotu egiten da bi munduen artean omen dagoen muga.\nNORK: Deborah Garcia Bello\nDeborah Garcia Bello (A Coruña, 1984) kimikaria eta zientzia-dibulgatzailea da. Besteak beste, Espainiako eta Galiziako telebistetan ari da lankidetzan. Radio Galega irratian, asteazkenero, bere zientzia-atal bat du. Ohitura osasungarrien alorrean trebatzailea da Inditex enpresan. Hainbat hedabidetan idazten du: El País, La Voz de Galicia, El observador de la belleza (L’OREAL enpresaren kultura-argitalpena), UPV/EHUko Cuaderno de Cultura Científica, Naukas… Gainera, hitzaldiak ematen ditu mundu osoan zehar.\n2016tik hona, “Zientzia eta Artea” jardunaldietako zuzendari zientifikoa da –jardunaldiok Euskal Herriko Unibertsitatearen eta Bilboko Guggenheim Museoaren ekimenez egiten dira–. Doktoretza egiten ari da, A Coruñako unibertsitatean, gai honi buruz: Dibulgazio zientifikoa, zientziaren eta arte garaikidearen arteko loturaren bidez. Erakunde hauen partaide da: Asociación Galega de Comunicación de Cultura Científica e Tecnolóxica eta Asociación Española de Comunicación Científica.\ndimetilsulfuro.es blog ospetsuaren egilea da; horregatik jaso zuen 2014an Bitácoras saria, estatuko zientzia-blog onenarentzat. Youtuben duen kanalak –@Deborahciencia– 18.000tik gora harpidedun ditu. Todo es cuestión de química liburua idatzi du (Paidós, 2016), eta liburu horrekin Prismas saria jaso du, 2017. urtean dibulgazio zientifikoaren alorrean argitaratutako liburu onenarentzat. Zientzia-zabalpenean jarduteagatik, 2017. urtean Jot Down Ciencia sari bat jaso zuen , eta 2016. urtean dibulgazioaren ataleko Tesla saria. Aurtengo otsailean argitaratu du azken liburua, ¡Que se le van las vitaminas! (Paidós, 2018), eta dagoeneko laugarren edizioan doa.


Gatza, bizigarria... baina neurrian | Aldizkaria | EROSKI CONSUMER\nKanal honetan zaude: Elikadura\nKokapen honetan zaude: Hasiera > Paperezko bertsioa > Elikadura\nEtxeek elikaduran egiten duten gastua eta horren bilakaera aztertu dugu\nEramangarria edo tableta?\nHugo Pardo Kuklinski, Komunikazio Digitaleko irakaslea Bartzelonako Unibertsitatean\nJose Ramon Carbajosa, Ecolec Fundazioko zuzendari nagusia eta WEEE-Forumeko lehendakaria\nEROSKI Consumerreko elikadura adituen erantzunak\nErosketa Gida: txokolatea\nGatza, bizigarria... baina neurrian\nElikadura arloko segurtasuna: etxean erabiltzeko gida\nAntikoagulatuta bizi behar\nNola atera zordunen zerrendatik\nKalte-ordaina hegaldia bertan behera uzteagatik\nIragarritako zerbitzuak ez betetzea\nGarbigailua matxuratu eta bi teknikariren irteerak kobratu nahi dizkiote\nGas-konpainiak ia 1.000 euroko faktura bidali dio, kontagailuaren ustezko akatsak konpontzeko\nGazitzat jotzen diren elikagai guztietatik, otorduetan ohikoak diren lau nabarmentzen dira, dieta osoko gatzaren % 72 ematen dute eta\nEgunean bost gramo gatz. Ez gehiago eta ez gutxiago. Kopuru hori gomendatzen du Osasunerako Mundu Erakundeak (OME). Eta hor sartzen da bai etxeko gatzontzitik eransten dugun gatza eta bai elikagaiek dakartena, berez edo prozesatu ondoren. Espainiako Estatuan, ordea, herritar bakoitzak 9,7 gramo hartzen ditu egunean, kopuru gomendatua halako bi ia. Zehazki, herritarren % 80k komeni baino gatz gehiago kontsumitzen dute.\nGatza da arteria-hipertentsioa agertzeko faktore garrantzitsuena, eta bihotz-hodietako eritasunak ere hortixe datoz: miokardioko infartuen % 45ek eta garuneko infartuen (iktus) % 50ek zerikusia dute arteria-hipertentsioarekin. Gainera, gatz askoko dieta egiteak baditu zuzeneko beste eragin kaltegarri batzuk ere: handitu egiten du ezkerreko bentrikuluan hipertrofia izateko arriskua (arrisku kardiobaskularra) eta giltzurrunetako eritasuna izatekoa, eta nahasi egiten du gibelaren funtzionamendua eta hezurren osasuna.\nEspainiako Estatuan, ikerketa bat egin du AESAN erakundeak (Elikadura arloko Segurtasunaren eta Nutrizioaren Espainiako Agentzia), eta eguneroko otorduetan maizen agertzen diren elikagaietatik sodio gehien dutenak zein diren identifikatu ditu. Elikagaien bitartez hartzen dugun sodio guztiaren % 72 elikagai prozesatuetatik dator; % 20 etxean eransten zaien gatzetik, eta % 8 baino ez elikagai naturaletatik (ez prozesatuetatik). Gazitzat jotzen diren elikagai guztietatik, otorduetan ohikoak diren lau nabarmentzen dira, dieta osoko gatzaren % 72 ematen dute eta.\nHestebeteak. Haragiaren eratorrietatik, urdaiazpiko onduak eransten dio gatzik gehien dietari, eta ondotik datoz txorizoa, saltxitxoia eta fueta. Hestebete egosien artean, urdaiazpiko egosia, indioilarra eta saltxitxak nabarmentzen dira. Aukera bat izan liteke urdaiazpikoa beratzen jartzea zenbait errezetatan erabili aurretik eta ur hori arraskatik botatzea gero (gatzaren zati bat diluitu egingo da uretan).\nOgia. Ogi zuria, moldeko ogi zuria eta txigortua, horiek dira talde honetako elikagairik arazotsuenak. Dena den, AESANek eta okintza arloko eragileek egindako hitzarmenari esker, lau urtean (2005-2009) poliki-poliki murriztu egin da ogia egiteko erabiltzen den gatz kopurua. Gaur egungo ogiak %25,9 gatz gutxiago du orain lau urtekoak baino.\nGazta. Esneki guztietatik, gaztak dira elikagairik gazienak, eta gaztetan, Mantxakoa, urtua eta gazta freskoak, gehien kontsumitzen diren hirurak hain zuzen. Gaztak, gainera, ugari izaten ditu gantza eta kolesterola ere (onduenek, batik bat), eta, beraz, gutizia gisa hartzekoa da, noizean behin eta zati txikietan, ez egunero.\nPlater prestatuak. Janari prestatu izoztuak nabarmentzen dira gainerako jaki prestatuen edo aurrez prestatuen artetik, horiek ematen dute-eta sodio gehien. Etiketa nutrizionalean ageri den informazioak lagunduko die kontsumitzaileei zenbait etxetako produktuak alderatzen eta osasungarrienak bereizten. Horretaz gain, dietari gatz gutxiago eransteko, aukera ona da etxean janari gehiago prestatzea, soberan geratzen dena izoztea eta behar den neurrian desizozten joatea.\nAldiz, elikagai fresko eta gordin gehienek ez dute gatzik izaten edo oso gutxi izaten dute: frutak, barazkiak eta berdurak, esaterako, gezak edo motelak dira berez, haragia, arraina edo arrautzak baino gehiago, horiek sodio pittin bat izaten dute eta, oso gutxi bada ere. Egia da gatza erabiltzen dela horiek prestatzeko, baina poliki-poliki murrizten bazaie, ahosabaia ohitu egiten da.\nZaindu beharreko elikagaiak\nEguneroko jakietan gazienak zein diren bereizteaz gain, erreparo handirik gabe jaten ditugunei ere begiratu behar zaie, sarri askotan ez baitugu kontuan hartzen zenbat gatz duten. Gure jokabidea zuritzeko, noizean behin hartzen diren elikagaiak direla esaten dugu, baina pentsatzen hasita, horietako batzuk astero jaten ditugu, eta, azkenerako, pilatu egiten da gatza.\nAperitiboak: gusanitoak, pajitak, patata frijituak... oso hedatuak daude haurren artean, eta maiz jaten dituzte. OMEk gomendatzen du 7 urtetik beherakoek ez dezatela hartu egunean 4 gramo gatz baino gehiago (1,6 gramo sodioren parekoa da; gatzaren %40 sodioa da). Patata frijitu zorro txiki batek (30 gramo) 425 miligramo sodio izaten ditu, haurrei egunean komeni zaienaren herena. Pajita zorro batek (20 gramo), egunean gehienez hartu beharreko kopuruaren herena eta gusanito zorro batek (36 gramo), haur batek egun osoan behar lukeenaren bostena.\nGosaritako zerealak. Zereal mota askori gatza edo gehigarriak (glutamato monosodikoa edo antzeko zapore-indargarriak) eransten dizkiete zaporea emateko eta testura kurruskatsua lortzeko eta mantentzeko. EROSKI CONSUMERek 2008. urtean egin zuen azterketa batean ikusi zen gatz asko izaten dutela produktu horiek: haurrentzako zerealik gazienen 30 gramok 150-190 mg sodioa ematen zituen, haien organismoak egun osoan behar duen sodio guztiaren % 10.\nZereal-opiltxoak. Opiltxo horietako bakoitzak 40 eta 100 mg artean izaten du sodioa; 100 gramo bakoitzeko, beraz, 600 eta 1.300 mg artean ibiliko lirateke. Elikagai batek sodio asko duela esateko, 500 mg-ko muga jartzen da 100 gramo bakoitzeko. Hortaz, opiltxorik gehienek sodio asko dute, eta ez zaizkie komeni medikuaren aginduz gatzik gabeko dieta egin behar dutenei.\nOpil meheak eta ogi-ziriak. Gatza da aperitibo horren alderik txarrena. Guztiak dira sodio asko dutenen sailekoak, 700 eta 1.400 mg artean izaten dute-eta 100 gramo bakoitzeko. Etiketak ongi irakurtzea komeni da gatzik gutxien dutenak hautatzeko. Zapore gustagarria izaten dute, eta baten atzetik bestea jateko gogoa ematen du; hori dela eta, aldiro jango den errazioa bereizi eta gainerako gordetzea komeni izaten da.\nMikrouhin labean egindako krispetak. Eginda saltzen diren krispeta batzuek gantz eta gatz ugari izaten dute, eta gantzak, gainera, ez dira izaten batere osasungarriak. Mikrouhin labean egiten diren krispetek 500 kaloria ematen dute 100 gramo bakoitzeko (etxean egindakoek baino 100 Kcal gehiago); gantza ere bost aldiz gehiago izaten dute, eta gatz ugari: 1,3 eta 2,6 gramo artean 100 gramo bakoitzeko (etxeen arabera aldatu egiten da kopurua).\nPDF: Egin klik hemen honako ekintza hau burutzeko: Informazio hau PDF bertsioan jaitsi (187 Kb)\nErosketa Gida: pasta\nUztaila / Abuztua 2018


Donostia Zinemaldia :: Klasikoak sailak García Berlangaren eta Fernán-Gómezen mendeurrenak ospatuko ditu 'Esa pareja feliz', 'La muerte y el leñador' eta 'Manicomio' lanekin\nHemen zaude: Lehen orrialdea > 69. Edizioa 2021 > Berriak\t> Klasikoak sailak García Berlangaren eta Fernán-Gómezen mendeurrenak ospatuko ditu 'Esa pareja feliz', 'La muerte y el leñador' eta 'Manicomio' lanekin\nIaz pandemiagatik egin ez zen Klasikoak saila sei filmekin itzuliko da aurten −2019an baino hiru film gehiago−, Luis García Berlanga eta Juan Antonio Bardemek, Fernando Fernán-Gómez eta Luis María Delgadok, Francis Ford Coppola eta Bertrand Tavernierrek zuzendutako filmekin, hain zuzen. Espainiako Filmategiak Espainiako hiru klasikoak −García Berlangaren eta Fernán-Gómezen mendeurrenak ospatzeko programatuak− digitalizatu eta zaharberritu ditu.\nLuis García Berlanga jaio zeneko mendeurrena den urte honetan, Klasikoak sailak Esa pareja feliz (1951) berreskuratuko du, Berlangak errealizadore gisa egindako debuta, Juan Antonio Bardemekin batera idatzi eta zuzendutakoa. Fernando Fernán-Gomez eta Elvira Quintillá antzezleek Madrilgo bi senar-emazte umilen rolak film horretan; xaboi-marka batek babestutako lehiaketa baten irabazle suertatzen direnean, ongizate-ametsak egiazko bihurtzen zaizkie, edo hala dirudi, behintzat.\nAurretiko emanaldi gisa, Berlangaren saioak La muerte y el leñador (1962) film laburra eskainiko du, La Fontaineren fabuletan oinarritutako Las cuatro verdades film kolektiboaren hirugarren zatia. Valentziako errealizadoreak, bere filmografiako istoriorik esperpentikoenetakotzat hartzen zuen pasarte hori; Rafael Azcona adiskide kutun-kutunarekin batera idatzi zuen istorio hori, dokumentazioa indarrean ez duelako biradera konfiskatzen dioten organo-jole bati buruzkoa.\nKlasikoak sailak lehenengo beste obra bat erakutsiko du, Manicomio (1953), Poe, Kuprin, Andreiev eta Gómez de la Sernaren lau istorioren moldaera, Fernando Fernán-Gómezek Luis Miguel Delgadorekin batera zuzendua; 2021an Fernán-Gómez jaio zeneko mendeurrena izango da; psikiatriko batean girotutako satira horren protagonista Fernán-Gómez bera da, eta Elvira Quintillá, Susana Canales, Julio Peña eta Maria Asquerino aktoreak ere aktore-zerrendan daude.\nHalaber, Francis Ford Coppolaren ibilbidearen hasierako bi film ‒gogoan direnak‒ luze eskainiko dira American Zoetrope estudioek zaharberritutako bertsioetan. Batetik, The Rain People (1969) erakutsiko da Klasikoak sailean, italiar-amerikar errealizadoreak Donostia Zinemaldian Urrezko Maskorra irabazarazi eta Estatu Batuetan hain tipikoa den road movie generoari bide berriak ireki zizkion filma, hain zuzen. Shirley Knight, James Caan eta Robert Duvall antzezleek egin zuten lan filmean, zuzendariak bakarka idatzi eta zuzendutako lehenengoan.\nCoppolaren ‒2002an 50. urteurreneko Donostia Saria irabazi zuen zinemagilearen‒ beste filma The Outsiders: The Complete Novel da, The Outsiders (1983) filmaren ‒Susan E. Hintonek idatzitako gazteentzako eleberri ikonikoan oinarritutakoaren‒ moldaketa. 2005ean, zuzendariak 22 minutuko metrajea txertatu zion filmari, eta, hala, liburuari leialagoak zaizkion hasiera eta amaiera berriak eman zizkion filmari, bere garaian C. Thomas Howell, Matt Dillon, Ralph Macchio, Patrick Swayze, Rob Lowe, Diane Lane, Emilio Estevez eta Tom Cruise aktoreek antzeztutako pertsonaiak aberasteaz gain. Gainera, 60ko hamarkadan Oklahomako bi nerabe talderen artean jazotzen den klase-borroka bat kontatzen zigun filmaren muntaketa berriak rock and rolleko soinu-banda berri zirraragarri bat du, Elvis Presleyren eta beste musikari paregabe batzuenrock and rolleko sei abestirekin.\nDonostia Zinemaldiak Klasikoak saila baliatuko du gehien maite dituen zinemagile bati, Bertrand Tavernierri, omenaldia egiteko, eta Ça commence aujourd'hui (1999) proiektatuko da, hezkuntzaren munduari egindako begirada hunkigarria, Perlak sailean parte hartu eta Donostian Publikoaren Saria lortu zuena. Thierry Fremaux-ek ‒Cannesko zinema-jaialdiko eta Lyongo Lumière jaialdiko zuzendari eta Tavernierren borondate-beterazleak‒ aurkeztuko du saioa. Zuzendariak, aurtengo martxoan hil zenak, hiru aldiz hartu zuen parte Zinemaldiko Sail Ofizialean, film hauekin: Coup de Torchon (1982); Capitaine Conan (1966), Epaimahaiaren Aipamen Berezia jaso zuena, eta Quai d’Orsay (2013), gidoi onenaren Epaimahaiaren Saria eta FIPRESCI Saria lortu zituena. 1999an atzerabegirako propio bat eskaini zion Zinemaldiak, eta horrez gain, Epaimahai Ofizialeko buru gisa ere parte hartu zuen Zinemaldian urte horretan; halaber, maisu frantziarrak Perlak sailean parte hartu zuen Laissez-Passer (2002) eta Holy Lola (2005) filmekin. Voyage à Travers le cinéma français / A Journey Through French Cinema (2016) filmarekin ‒Zabaltegi-Tabakalera saila inauguratu zuen lanarekin‒ parte hartu zuen azkenekoz Zinemaldian.\nBestalde, Loreak infernuan. Koreako zinemaren urrezko aroa atzerabegirakoak hiru film bilduko ditu, azkenean arazo teknikoak direla-eta programatuko ez diren beste hainbeste ordezkatuz. Ma-ui gyedan / The Devil’s Stairway (1964), Gwiro / Homebound (1967) eta Hyu-il / A Day Off (1968) filmen ordez (hirurak Lee Man-Heek zuzenduak), zikloak oinarri sozialeko hiru drama emango ditu: Lomaenseuppappa / Romantic Papa (Shin Sang-ok, 1960); Mabu / A Coachman (Kang Dae-jin, 1961); eta Yeopansa / A Woman Judge (Hong Eun-won, 1962), Koreako zinemaren historian emakume batek zuzendutako lehenengo filmetako bat, hain zuzen.\nLoreak infernuan atzerabegirakoak askotariko lanak mantenduko ditu bere programan: lehenik, Hanyeo / The Housemaid (1960), garaiko pelikula enblamatikoenetako bat eta Hego Koreako zinemaren historiako maisulantzat hartua; bigarrenik, gerra osteko Hego Koreako bizitzaren kronika gogor eta errealistak, hala nola Ji-okhwa / The Flower in Hell (1958) eta Obaltan / Aimless Bullet (1961); eta, hirugarrenik, melodramaren klasikoak, adibidez, Angae / Mist (1967). Film noirreko lanak ere jasoko dira zikloan, esaterako, Geom-eun meori / Black Hair (1964), bai eta gazteentzako zinema ere, Maenbal-ui cheongchun / The Barefooted Young (1964) filmarekin. Azkenik, Dumangang-a jal itgeora / Farewell Duman River (1962) pelikula ere emango da, Manchuria westerneko lan bat, Mantxurian girotutako eta amerikar westernean inspiratutako abenturei buruzko tokiko genero tipiko hartakoa, hain zuzen.\nDonostia Zinemaldiak eta Espainiako Filmategiak 50eko eta 60ko hamarkadetako hamar filmen atzerabegirakoa antolatu dute Euskadiko Filmategiarekin eta Centro Cultural Coreano en España erakundearekin elkarlanean. Ziklo hori, 2020an bertan behera utzi behar izan zena pandemiagatik, Zinemaldiak eta Espainiako Filmategiak argitaratutako liburu monografiko batekin osatuko da.\nÇa commence aujourd'hui / It All Starts Today\nBertrand Tavernier (Frantzia)\t1999\nAntzezleak: Philippe Torreton, Maria Pitarresi, Nadia Kaci\nDaniel Lefebvre Hornaingeko haurtzaindegi bateko zuzendaria da, Valenciennes hiritik gertu, Frantziako iparraldean. Meatzari baten semea, garai batean oparoa izan zen baina gaur egun langabeziak jota dagoen eskualde batean irakastea izugarri gustatzen zaio. Irakasle konprometitu eta oso trebez osatutako talde batek lagunduta, Danielek haurrekin egiten du lan haien jakin-mina, adierazpen pertsonala eta sormena pizteko. Arratsalde batean, ama bat, Henry andrea, berandu iritsiko da Laetitia bere alabaren bila. Musu bat emateko makurtzean, patioan erortzen da, mozkor-mozkor eginda. Lotsatuta, ihes egingo du, Laetitia eta bere anaia, oraindik haurtxo bat, han utzita.\nEsa pareja feliz / That Happy Couple\nLuis García Berlanga (Espainia), Juan Antonio Bardem (Espainia)\t1951\nAntzezleak: Fernando Fernán-Gómez, Elvira Quintillá, Félix Fernández, José Luis Ozores, Fernando Aguirre\nJuan eta Carmen Madrilgo bi senar-emazte apal dira. Carmen etxeko lanez arduratzen da eta Juan argiketari-lanetan aritzen da zinema-estudio batzuetan. Bikotearen ongizate-ametsak egia bihurtzen dira xaboi-marka batek babestutako lehiaketa bat irabazten dutenean. Bikote zoriontsu hautatu dituzte, eta 24 orduz, mota guztietako gonbidapenak eta opariak jasoko dituzte. Baina, egun horretan bertan, Carmenek ezagutzen ez dituen bi arazo larri konpondu behar ditu Juanek.\nLa muerte y el leñador (segmento de Las cuatro verdades) / Death and the Woodcutter (segment of Three Fables of Love)\t(Film laburra)\nLuis García Berlanga (Espainia)\t1962\nEkoizpeneko herrialdea(k): Espainia - Italia - Frantzia\nAntzezleak: Hardy Krüger, Ana Casares, Manuel Alexandre, Agustín González, Lola Gaos\nEl Rubio ezizeneko organo-jotzaile bati organoaren biradera konfiskatuko diote, dokumentazio osoa ez baitu indarrean. Hortik aurrera, zorigaitz ugari jazoko zaizkio, eta berriz lanean hastea ahalbidetuko dion ordezko pieza baliokide bat nola edo hala aurkitzeko odisea bat biziko du.\nManicomio / Asylum\nFernando Fernán-Gómez (Espainia), Luis María Delgado (Espainia)\t1953\nAntzezleak: Elvira Quintillá, Susana Canales, Julio Peña, Fernando Fernán-Gómez, María Asquerino\nCarlos Juana neskalagunari bisita egitera joan zaio lantokira, osasun metaleko egoitza batera. Han, zuzendariak iloba −harpa jotzearekin obsesionatuta− eta erizain bat −Carlosek esandakoa hitzez hitz errepikatzen duena− aurkeztuko dizkio. Egoitzan ezer ez da dirudiena.\nFrancis Ford Coppola (AEB)\t2005\nAntzezleak: C. Thomas Howell, Matt Dillon, Ralph Macchio, Patrick Swayze, Rob Lowe, Diane Lane, Emilio Estevez, Tom Cruise\nThe Outsiders: The Complete Novel bi nerabe talderen arteko klase-borroka batean zentratuta dago, 60ko hamarkadako Oklahoman. 1983an Francis Ford Coppolak S. E. Hintonen eleberrian oinarrituta zuzendutako filmak ikus-entzuleak hunkitu zituen, haurtzaroaren eta helduaroaren artean harrapatuta egotearen eta ezeren parte ez izatearen sentsazio bizia harrapatu baitzuen. Hamarkada batzuk geroago, Coppolak berrikusi egin du filma, eta pertsonaiak aberasten dituen 22 minutuko metraje bat txertatu dio, liburuari leialagoak zaizkion hasiera eta amaiera berriak emanez. Filmaren soinu-banda berria zirraragarria da, Elvis Presleyren eta beste musikari paregabe batzuen rock and rolleko sei abesti biltzen baititu; hala, The Outsiders filmaren bertsio berri hau zinemaren historiako berraurkikuntza handietako bat dugu.\nFrancis Ford Coppola (AEB)\t1969\nAntzezleak: Shirley Knight, James Caan, Robert Duvall, Tom Aldredge, Marya Zimmet\nGoiz euritsu batean, Natalie Ravennak, bi hilabeteko haurduntza duen emakume batek, ziurgabe eta harrapatuta sentitzen dela, ohar bat utziko dio senarrari (oraindik lo), autoa hartu eta Long Islanden duten etxetik alde egingo du, zalantzak argitzeko asmoz.


Abereengatik domeketan ere lan - Ahotsak.eus\nAbereengatik domeketan ere lan Abereak izanez gero, domeketan ere lan egin behar izaten zen. Bost-sei behi izaten zituzten eta arto asko ereiten zuten, soro handiak zituzten. Lexikoa. Esnea eta arrautzak saltzen zituzten. Gose garaian, Bilbotik eta janaria erostera etortzen ziren Olabarriraino.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EGT-001-009 kodeko bideoa nahi duzula aipatzea: ahotsak@ahotsak.eus\nAbereak izanez gero, domeketan ere lan egin behar izaten zen. Bost-sei behi izaten zituzten eta arto asko ereiten zuten, soro handiak zituzten. Lexikoa. Esnea eta arrautzak saltzen zituzten. Gose garaian, Bilbotik eta janaria erostera etortzen ziren Olabarriraino.\nGaia(k): Euskara » Lexikoa , Politika » Gerraostea eta Francoren diktadura » Ekonomia gerraostean , Baserria » Baserriko lanak » Herrira saltzera, erostera , Baserria » Baserriko bizimodua » Baserriko bizimodua\nMikeleteekin borroka egin zuen mutila\nNabigatzeko gomendiozko agiria behar\n12 urterekin morroi\nErregetxean zegoen berdura-plaza\nGutxi izan arren, zegoena banatzen zen


Egile Mechanics, metalezko ontzietan aplikatutako berrikuntza – Ekonomiaren KZ\nEgile Mechanics, metalezko ontzietan aplikatutako berrikuntza\nEgile Mechanics enpresa gipuzkoarra 2018an eratu zen izen horrekin, baina 31 urte daramatza lanean, DMP (Desarrollos Mecánicos de Precisión) eta Zehatz batu ondoren sortu baitzen. Biak ziren Egile taldeko enpresak, eta sozietate independente izateari utzi eta zehaztasunezko mekanikan zentratutako erakunde bakar batean integratu ziren. Egile Mechanics enpresak mekanizatuko konponbideak eskaintzen ditu arlo guztiz desberdinetarako, hala nola aeronautikarako edo elikadura sektorerako, eta tapa irekierrazak fabrikatzeko sistema osoak egiten ditu azken horretarako.\n“Gaur egun enpresak bost negozio-esparru ditu: AeroTransmissions, AeroSystems eta AeroEngines aeronautika sektorean; ExtremePrecision, Big Science eta Osasun sektorean, eta CanTooling, elikadurako metalezko ontziak egiteko sistemak”, azaldu du Nagore Barrenak, Egile Mechanics-eko berrikuntza managerrak.\nEuren I+G-ko jarduerek helburua “abiadura handiko turbinetarako produktuak egitea eta Estatuko hornitzaile bakarrak izatea” da. “Gure enpresak jakintza handia dauka mekanizatu aurreratuaren arloan, baina baita pieza edo sistemen diseinu-prozesuan ere”, dio berrikuntza arloko arduradunak.\nEnpresak 190 langile inguru ditu, eta 28 milioi euro inguruko fakturazioa izan zuen 2019an. Negozioaren % 15 I+G-n inbertitzen dute. BDIH Konexio programaren bitartez jaso duten 10.800 euroko laguntzarekin makina adimendunen arloko proiektu bat garatu dute.\n← LinqCase-n pieza industrialentzako konponbidea\nDronak-ek hidrogenoz bultzatutako drone bat sortu du →\nGaikerrek 3D inprimaketa industrialean ikertzen dihardu\nIngeteamek automatizazio aurreratuko 4.0 laborategia ireki du\n2021-12-28 2021-12-30 Andoni Beitia


Cookieen kudeaketa desegokia Jenkins sisteman | BCSC - Zibersegurtasun Euskal Zentroa\nCookieen kudeaketa desegokia Jenkins sisteman\nJenkins Weekly, 2.159 bertsioak eta aurrekoak.\nJenkins LTS, 2.150.1 bertsioak eta aurrekoak.\nJenkinsen bi ahultasun daude, bata kritikotasun handikoa eta bestea tartekoa duena, "Remember me" cookiearen kudeaketa okerraren ondoriozkoak. Horien ondorioz, erasotzaile bat sistemara sar liteke modu etengabean, edo saio aktiboak baliogabetu edota berrabiaraztea eragotzi lezake.\nJenkinsen izenean, honako bertsioetara eguneratzea gomendatzen dute:\nJenkins Weekly 2.160 bertsioa\nJenkins LTS 2.150.2 bertsioa\nKritikotasun handiko ahultasunaren ondorioz, Overall/RunScripts baimenak dituzten erabiltzaileek inoiz iraungiko ez den "Remember me" cookiea sortu ahalko dute. Horrela izanik, erasotzaile batek Jenkinsen instantzia batera sartzeko aukera izango luke, segurtasun domeinuan dagokion erabiltzailea dagoen bitartean. Gainera, sistemara behin eta berriro sartu ahal izango litzateke.